Perfformiad Trenau | TrC\nRydyn ni’n gwella’r rhwydwaith trafnidiaeth gyhoeddus yng Nghymru.\nDewch o hyd i wybodaeth ychwanegol am ein hamcanion, sut rydyn ni’n gweithredu a’r hyn rydyn ni wedi’i gyflawni.\nMae ein teithwyr yn haeddu gwasanaeth safonol, dibynadwy a phrydlon, felly rydyn ni wedi cyflwyno set newydd o fesurau perfformiad - unigryw i TrC - sy’n canolbwyntio ar ddarparu gwell profiad i’n teithwyr.\nNid yw TrC yn credu bod gweithredu fel hyn yn iawn i’n teithwyr, felly rydyn ni’n mesur tri pheth hanfodol, i helpu i wella’n gwasanaethau ni a siwrneiau cwsmeriaid: Amser mae Teithwyr yn ei Golli, Canslo a Ffurfiannau Byr. Mae’r rhain yn canolbwyntio ar brydlondeb, dibynadwyedd a chapasiti yn y drefn honno.\nMae Amser mae Teithwyr yn ei Golli yn fetrig newydd sy’n mesur prydlondeb (o fewn 3 munud) ym mhob gorsaf lle mae’r trên i fod i stopio, gan ystyried nifer y teithwyr sy’n cyrraedd pen eu taith. Mae hyn yn ein galluogi i olrhain profiadau ein cwsmeriaid gyda’r nod o sicrhau bod teithwyr yn cyrraedd pen eu taith yn brydlon.\nMae Canslo yn mesur dibynadwyedd y gwasanaeth, ac mae Ffurfiannau Byr yn ystyried capasiti’r gwasanaeth drwy fesur canran y gwasanaethau sy’n cael eu ffurfio gan lai o gerbydau teithwyr nag a gynlluniwyd yn y cynllun ar gyfer y trên.\nCyfnod 2 | 2022/23\nEnw’r Dangosydd Perfformiad Allweddol Disgrifiad o’r Dangosydd Perfformiad Allweddol Cyfnod Go Iawn Cyfnod Blaenorol Go Iawn Blwyddyn Flaenorol MAA Cyfnod\nAmser mae Teithwyr yn ei Golli - Llinellau Craidd y Cymoedd Canran y gwasanaethau sy’n cyrraedd o fewn 3 munud i’r amser cyrraedd ar yr amserlen, gan ddefnyddio pwysoliad i leoliadau sy’n gwasanaethu ein nifer uchaf o gwsmeriaid ar draws Llinellau Craidd y Cymoedd. Mae oedi mewn lleoliadau lle mae mwy o bobl yn cael mwy o effaith ar ganran yr amser mae teithwyr yn ei golli. 84.5% 85.2% 94.6% 86.0%\nAmser mae Teithwyr yn ei Golli - Cymru a’r Gororau Canran y gwasanaethau sy’n cyrraedd o fewn 3 munud i’r amser cyrraedd ar yr amserlen, gan ddefnyddio pwysoliad i leoliadau sy’n gwasanaethu ein nifer uchaf o gwsmeriaid ar draws Llinellau Cymru a’r Gororau. Mae oedi mewn lleoliadau lle mae mwy o bobl yn cael mwy o effaith ar ganran yr amser mae teithwyr yn ei golli. 75.6% 73.4% 86.6% 75.9%\nY gorsafoedd a fethwyd (Sgôr PSSM) Canran y gorsafoedd lle mae 95% neu fwy o’r trenau a oedd i fod i stopio yno wedi gwneud hynny. 90.8% 97.1% 92.1% 82.7%\nFfurfiannau Byr Nifer y gwasanaethau sy’n gweithredu o dan y capasiti sydd ei angen yn yr amserlen. 6.51% 7.25% 6.33% 8.35%\nCyfanswm y Canslo Canran y gwasanaethau a gafodd eu canslo (dibynadwyedd gwasanaethau) ar draws y rhwydwaith. I gyd-fynd â safonau’r diwydiant a Network Rail, mae nifer y gwasanaethau a gafodd eu canslo wedi cael ei hail-gyfrifo gan gymryd 0.5 ar gyfer rhai a gafodd eu canslo’n rhannol ac 1.0 ar gyfer y rhai a gafodd eu canslo’n llwyr. 2.86% 2.79% 2.19% 3.86%\nkm teithwyr Cyfanswm y cilometrau a deithiwyd gan deithwyr. 80.53M 88.84M 37.41M 64.37M\nRefeniw Teithwyr a Thocynnau Mae’r refeniw a enillir drwy werthu tocynnau yn cael ei alw’n Refeniw Teithwyr (er bod Incwm Tocynnau yn cael ei ddefnyddio’n gyfnewidiol ar draws y diwydiant). £10.67M £10.96M £4.86M £8.10M\nCyfanswm y Teithwyr a Gludwyd Cyfanswm y teithwyr â thocynnau a gludwyd ar draws y rhwydwaith 1,897,578 1,947,715 929,473 1,520,315\nBodlonrwydd Cwsmeriaid Sgôr bodlonrwydd cwsmeriaid gan Wavelength. Adnodd sy’n gwrando, deall, mesur a gwerthuso adborth ein cwsmeriaid 73% 84% 85% 82%\nCost fesul km Teithwyr Cyfanswm cost weithredol fesul km teithwyr a deithiwyd. £0.40\nCost fesul Teithwyr a Gludwyd Cyfanswm cost weithredol fesul teithiwr a gludwyd. £16.99 £16.60 £30.78 £20.37\nAllyriadau NOx fesul km Teithwyr Swm allyriadau gronynnau NOx a gynhyrchir gan danwydd trên yn unig fesul km teithwyr a deithiwyd. 0.01 0.01 0.03 0.02\nAllyriadau CO2 fesul km Teithwyr Swm yr allyriadau Carbon Deuocsid a gynhyrchir gan ein gwasanaethau am bob km teithwyr a deithiwyd. 0.09 0.08 0.18 0.11\nPerfformiad cyfnodau blaenorol


Llyfrgell Owen Phrasebank - orau\n'Naddo, ond mi driodd ei orau.'\nYn ei farn ef ei hun, hon oedd ei gerdd orau.\nDim ond BBC Cymru sy'n darparu rhaglenni Cymraeg i ysgolion ac eleni enillodd y gyfres addysg rhyw Secs-i y wobr am y rhaglen orau i bobl ifanc yn yr W�yl Ffilm a Theledu Celtaidd.\nYn y noson gynta y tenor Marius Brenciu o Romania ddyfarnwyd yn orau.\nIndia, mi dybiaf, yw'r enghraifft orau i'r gwrthwyneb.\nPryddest rymus Caradog Prichard ar hunanladdiad oedd y gerdd orau yn y gystadleuaeth, ond barnwyd ei bod yn annhestunol, a gwrthodwyd ei choroni o'r herwydd.\nDwi'n siwr y bydd e'n mwynhau'r swydd - mae hynny'n bwysig dros ben - a bydd e'n gwneud ei orau dros Forgannwg.


Oedi triniaeth bachgen yn 'hollol annerbyniol' - BBC Cymru Fyw\nRoedd rhaid i Ethan aros am dair blynedd am lawdriniaeth\nMae'n debyg bod hawliau dynol bachgen wedi eu "cyfaddawdu" ar ôl iddo orfod aros am dair blynedd am lawdriniaeth, yn ôl ombwdsmon.\nDaw'r feirniadaeth gan Ombwdsmon Gwasanaethau Cyhoeddus Cymru wedi achos Ethan Matthews o Borth Tywyn, arhosodd am lawdriniaeth i dynnu aren.\nDywedodd Ethan bod ei fywyd "ar stop" ac nad oedd yn gallu chwarae pêl-droed, nofio neu ymuno â'r cadetiaid fel ei ffrindiau.\nMae'r "oedi hollol annerbyniol" wedi bod yn "brofiad ofnadwy" i'r bachgen a'i deulu, meddai'r ombwdsmon, Nick Bennett.\nMae Bwrdd Iechyd Caerdydd a'r Fro wedi dweud eu bod yn "ymddiheuro'n ddidwyll" i Ethan a'i deulu am y digwyddiad.\nYn wreiddiol, aeth Ethan, oedd yn 11 ar y pryd, i Ysbyty Glangwili yng Nghaerfyrddin ym Mehefin 2014 gyda chrawniad abdomenol (abcess).\nCafodd driniaeth ond daeth sgan pellach i'r canlyniad nad oedd ei aren chwith yn gweithio.\nCafodd ei gyfeirio at Ysbyty Athrofaol Cymru yng Nghaerdydd ond roedd rhaid iddo aros tan Mai 2017 i gael y llawdriniaeth i dynnu'r aren.\nYn Ysbyty Athrofaol Cymru yng Nghaerdydd y cafodd y bachgen y llawdriniaeth wedi'r oedi\nYn ystod y cyfnod, cafodd heintiadau difrifol yn aml, ac roedd rhaid gorchuddio clwyf agored ar ei ochr dair gwaith yr wythnos.\nMae adroddiad yr ombwdsmon yn nodi bod Ethan yn gofyn yn aml pryd y byddai'n cael y driniaeth, ond nad oedd ei rieni'n gallu rhoi ateb iddo.\nDywedodd ei rieni eu bod yn ceisio bod yn gryf i'w mab, ond y byddent yn crio gyda'r nos gan nad oeddent yn gallu ei helpu.\nYn ôl tad Ethan, Robert Matthews, roedd hi'n gyfnod "o straen aruthrol" arnynt fel teulu.\n"Mae gweld eich plentyn yn crio am ei fod mewn poen... mae'n anodd iawn, doedd 'na ddim byd allen ni wneud," meddai.\nYchwanegodd: "Roedd yn rhaid i ni wahardd Ethan rhag cymryd rhan mewn unrhyw chwaraeon corfforol - dim pêl-droed, dim rygbi, dim hyd yn oed chwarae mas gyda'i ffrindiau. Doedd e methu gwneud hynny."\nYn dilyn ei lawdriniaeth y llynedd, mae'r bachgen bellach wedi gallu ailgydio yn rhai o'i ddiddordebau.\n"Mae'n deimlad gwych mod i'n gallu byw bywyd arferol eto, gwneud chwaraeon a mynd mas gyda fy ffrindiau," meddai Ethan.\nMae'r ombwdsmon, Nick Bennett, wedi galw'r achos yn "syfrdanol" ac yn "hollol annerbyniol".\n"Mae wedi bod yn brofiad ofnadwy i'r bachgen ifanc hwn a'i deulu ac mae'n debygol fod ei hawliau dynol wedi cael eu cyfaddawdu oherwydd yr effaith ar ei les corfforol a meddyliol, gan gynnwys maint y dioddefaint y mae wedi ei ddioddef," meddai.\nDywedodd yr Ombwdsmon Gwasanaethau Cyhoeddus, Nick Bennett fod yr achos yn un "hollol annerbyniol"\nDywedodd yr ombwdsmon bod Bwrdd Iechyd Prifysgol Hywel Dda a Phrifysgol Caerdydd a'r Fro wedi ymddiheuro am y methiannau, a'i fod wedi gosod "argymhellion clir" i'r byrddau iechyd, sydd wedi eu derbyn.\nMewn datganiad dywedodd llefarydd ar ran Bwrdd Iechyd Caerdydd a'r Fro: "Mae diogelwch cleifion yn holl bwysig ac rydym wedi ymrwymo i gyflwyno gwasanaeth diogel ac effeithiol i sicrhau'r canlyniad gorau i'n cleifion."\nMae Bwrdd Iechyd Caerdydd a'r Fro wedi derbyn adroddiad yr ombwdsmon ac am ddilyn yr argymhellion, gan barhau i gadw golwg ar restrau aros yn y dyfodol.\nMae Bwrdd Iechyd Hywel Dda hefyd wedi cael cais am sylw.\nTriniaeth i fachgen ar ôl dwy flynedd


Marwolaethau lle roedd MRSA yn ffactor yng Nghymru - Office for National Statistics\nMarwolaethau lle roedd MRSA yn ffactor yng Nghymru\nMarwolaethau lle roedd MRSA yn ffactor yng Nghymru: 2014\nMae nifer y tystysgrifau marwolaeth sy’n crybwyll MRSA ac S. aureus wedi lleihau ers cyrraedd brig yn 2005\nTueddiadau dros amser mewn cyfraddau marwolaethau wedi’u safoni yn ôl oedran lle roedd MRSA ac S. aureus yn ffactor\nTueddiadau dros amser mewn cyfraddau marwolaethau lle roedd MRSA ac S. aureus yn ffactor fesul oedran\nMae’r rhan fwyaf o farwolaethau MRSA yn digwydd yn ysbytai’r GIG\nDefnyddio data MRSA\nCanlyniadau ar wefan y Swyddfa Ystadegau Gwladol\nCafwyd 25 o dystysgrifau marwolaeth lle crybwyllwyd Staphylococcus aureus sy'n gwrthsefyll Meticillin (MRSA) yn 2014. Yn 2014, roedd tuag 1 o bob 6 tystysgrif marwolaeth (4 o’r 25) a grybwyllai MRSA hefyd yn cofnodi mai dyna oedd achos syflaenol y farwolaeth.\nCynyddodd y gyfradd wedi’i safoni yn ôl oedran ar gyfer marwolaethau lle roedd MRSA yn ffactor, o 5.7 i 40.2 marwolaeth am bob miliwn o boblogaeth rhwng 1994 a 2005, ond oddi ar hynny mae wedi gostwng i lefel debyg i’r hyn a welwyd yn 1994. Y gyfradd yn 2014 oedd 8.1 marwolaeth am bob miliwn\nFe gynyddodd cyfraddau oed-benodol marwolaethau o MRSA gydag oedran a thueddent i fod yn uwch ar gyfer gwrywod nag ar gyfer benywod\nYn y cyfnod o 2010 i 2014, digwyddodd mwyafrif y marwolaethau lle roedd MRSA yn ffactor yn ysbytai’r GIG (93%). Fodd bynnag, nid oedd y marwolaethau hyn ond yn cyfrif am 0.2% o’r holl farwolaethau mewn ysbytai\nMath o facteria Staphylococcus sy’n gwrthsefyll gwrthfiotigau o’r enw beta-lactamau yw Staphylococcus aureus sy'n gwrthsefyll Meticillin (MRSA). Gan hynny mae’r ffigurau a gyflwynir yma ar gyfer MRSA yn is-set o’r ffigurau ar gyfer Staphylococcus aureus (S. aureus). Gall bacteria S. aureus achosi afiechyd sy’n amrywio o fod yn ysgafn i beryglu bywyd, os bydd cyfle iddo fynd i mewn i’r corff drwy doriad yn y croen neu drwy driniaeth sy’n gofyn am ddyfais feddygol fewnwthiol.\nMae’r bwletin hwn yn cyflwyno’r ffigurau diweddaraf ar gyfer marwolaethau lle crybwyllwyd MRSA ar dystysgrif marwolaeth neu lle nodwyd mai dyna oedd achos sylfaenol y farwolaeth. Cyflwynir ffigurau Cymru ac fe’u dadansoddir yn ôl rhyw, grŵp oedran a lleoliad y farwolaeth. Caiff data 2014, sef y flwyddyn ddiweddaraf, eu cymharu â data a gyhoeddwyd yn y gorffennol o 1993 ymlaen. Caiff gwybodaeth ei rhoi am gyd-destun a defnydd yr ystadegau, a’r dulliau a ddefnyddiwyd i’w cynhyrchu.\nMae’r ffigurau yn seiliedig ar y marwolaethau a gofrestrwyd ym mhob blwyddyn galendr yn hytrach na’r rhai a ddigwyddodd ym mhob blwyddyn. Gan fod mwyafrif y marwolaethau lle roedd MRSA yn ffactor ac a gofrestrwyd yn 2014 hefyd wedi digwydd y flwyddyn honno, mae’n annhebygol y bydd oedi wrth gofrestru yn effeithio ar ein canfyddiadau. Am wybodaeth bellach, gweler yr adran ynglŷn ag oedi cyn cofrestru.\nFfigur 1: Nifer y marwolaethau lle cafodd MRSA ac S. aureus eu crybwyll neu eu nodi fel achos sylfaenol marwolaeth ar dystysgrifau marwolaeth\nCymru, marwolaethau a gofrestrwyd yn 2014\nYn seiliedig ar ffiniau ym mis Mai 2015\nMae'r ffigurau ar gyfer Cymru yn eithrio marwolaethau pobl o'r tu allan\nMae'r ffigurau ar gyfer marwolaethau a gofrestrwyd yn 2014\nNi nodir achos sylfaenol marwolaeth ar gyfer babanod newyddanedig ac felly fe'u heithrir o'r ffigurau ar gyfer achosion sylfaenol\nYn 2014 nifer cyfartalog y diwrnodau rhwng dyddiad marwolaeth a chofrestru'r farwolaeth oedd 4 diwrnod ar gyfer MRSA ac S. aureus\n3. Mae nifer y tystysgrifau marwolaeth sy’n crybwyll MRSA ac S. aureus wedi lleihau ers cyrraedd brig yn 2005\nYn 2014, cafwyd 25 o dystysgrifau marwolaeth lle crybwyllwyd MRSA a 47 lle crybwyllwyd S. aureus (gan gynnwys y math sy’n gwrthsefyll meticillin). Mae mwyafrif y marwolaethau hyn ymhlith gwrywod (60% o’r marwolaethau MRSA a 53% o’r marwolaethau S. aureus).\nCynyddodd nifer y marwolaethau o MRSA rhwng 1993 a 2005, ond mae wedi gostwng ers hynny. Mae’r duedd yn ein data o 2005 ymlaen yn gyson â’r duedd yn niferoedd yr achosion o heintiau llif gwaed oherwydd MRSA y rhoddwyd gwybodaeth amdanynt gan y Rhaglen Heintiau sy'n Gysylltiedig â Gofal Iechyd Cymru (WHAIP), sy’n rhan o Iechyd Cyhoeddus Cymru. Efallai mai rhan o’r rheswm y gostyngodd y niferoedd yw fod ymyriadau wedi’u targedu at wella arferion i reoli heintiau mewn ysbytai. Fodd bynnag, yn wahanol i’n ffigurau ni, dim ond ar heintiau llif gwaed y mae’r data a gasglwyd gan WHAIP yn canolbwyntio ac nid ar fathau eraill o heintiau sy’n gysylltiedig ag MRSA.\nYn 1993, nodwyd bod tua 7% o’r heintiadau S. aureus a grybwyllwyd ar dystysgrifau marwolaeth yn heintiadau oedd yn gwrthsefyll meticillin (MRSA). Mae cyfran y marwolaethau S.aureus y nodwyd eu bod yn heintiadau oedd yn gwrthsefyll meticillin yn dueddol o amrywio o flwyddyn i flwyddyn. Serch hynny, bu cynnydd mawr yn y gyfran hon, o 7% yn 1993 i’r adeg pan gyrhaeddodd frig o 89% yn 2008. Ers hynny, aeth y gyfran i lawr i 53% yn 2014, sef yr isaf a gofnodwyd oddi ar 1995.\nGall heintiadau MRSA ac S. aureus gyfrannu i farwolaeth neu ei hachosi’n uniongyrchol. Roedd tuag 16% (4 o 25) o’r tystysgrifau marwolaeth a grybwyllodd MRSA hefyd yn cofnodi mai dyna oedd achos sylfaenol y farwolaeth; hefyd roedd 21% (10 o 47) o’r rhai a grybwyllodd S. aureus yn nodi mai’r organeb hon oedd achos sylfaenol y farwolaeth.\nFfigur 2: Nifer y marwolaethau lle roedd MRSA ac S. aureus yn ffactor\nCymru, marwolaethau a gofrestrwyd yn 1993 i 2014\nMae'r ffigurau yn eithrio marwolaethau pobl o'r tu allan\nMae'r ffigurau ar gyfer marwolaethau a gofrestrwyd ym mhob blwyddyn galendr\n4. Tueddiadau dros amser mewn cyfraddau marwolaethau wedi’u safoni yn ôl oedran lle roedd MRSA ac S. aureus yn ffactor\nMae’r cyfraddau wedi’u safoni yn ôl oedran sydd i’w gweld yma yn rhai ar gyfer pawb (gwrywod a menywod wedi’u cyfuno). Mae hyn oherwydd bod nifer y marwolaethau ym mhob blwyddyn ers y brig a welwyd yn 2005 wedi gostwng i’r fath raddau fel nad oes digon o farwolaethau mwyach i gyfrifo cyfraddau rhyw-benodol pendant wedi’u safoni yn ôl oedran ar gyfer blynyddoedd unigol. Ni allem gyfrifo cyfradd marwolaethau MRSA ar gyfer 1993 oherwydd nad oedd nifer y marwolaethau yn y flwyddyn honno yn ddigon uchel i’n galluogi i wneud hynny.\nYn y rhestr o 10 achos mwyaf cyffredin heintiau difrifol llif gwaed a gyhoeddwyd gan WHAIP, aeth MRSA i lawr o’r pumed achos mwyaf cyffredin rhwng Hydref 2004 a Thachwedd 2005, fel ei fod yn nawfed yn 2014. Mae safle MRSA yn 2014 yn dangos bod llai o bobl yn cael heintiau llif gwaed mewn ysbytai ledled Cymru ac mae’n gyson â’r duedd yn ein cyfraddau marwolaethau MRSA ers 2005.\nBu cynnydd sylweddol rhwng 1994 a 2005 yng nghyfradd marwolaethau lle crybwyllwyd MRSA, wedi’u safoni yn ôl oedran; wedi hynny bu gostyngiad i lefel debyg i’r hyn a welwyd yn 1994. Cynyddodd y gyfradd o 5.7 am bob miliwn o boblogaeth yn 1994 gan gyrraedd brig o 40.2 am bob miliwn yn 2005. Ers hynny mae wedi gostwng i 8.1 am bob miliwn yn 2014.\nGwelwyd tuedd debyg ar gyfer marwolaethau lle crybwyllwyd S. aureus, gan fod y gyfradd wedi’i safoni yn ôl oedran wedi cynyddu i ddechrau o 11.1 i 49.7 am bob miliwn o boblogaeth rhwng 1993 a 2005, cyn disgwyn i 15.4 am bob miliwn yn 2014.\nFfigur 3: Cyfraddau wedi'u safoni yn ôl oedran ar gyfer marwolaethau lle roedd MRSA ac S. aureus yn ffactor\nMae cyfraddau yn cael eu mynegi am bob miliwn o boblogaeth a'u safoni yn ôl Poblogaeth Safonol Ewropeaidd 2013\nNi chyfrifwyd cyfraddau wedi'u safoni yn ôl oedran lle roedd llai na 10 marwolaeth mewn blwyddyn. Yn yr achosion hyn, cafodd y gell ei gadael yn wag a'i marcio ag (u) i ddangos na chyfrifwyd y gyfradd oherwydd dibynadwyedd isel\nEfallai nad yw cyfraddau wedi'u safoni yn ôl oedran sy'n seiliedied ar nifer bach o farwolaethau (10 i 19) yn ddibynadwy ac felly fe'u marciwyd ag (u)\nCyfeiliornad safonol cymharol yw cyfeiliornad safonol cyfradd wedi'i rannu â gwerth y gyfradd ei hun a'i mynegi fel canran. Mae'n fesur o pa mor ddibynadwy yw cyfradd. Po fwyaf yw'r cyfeiliornad safonol cymharol, po leiaf yw dibynadwyedd cyfradd\nAsesir a yw gwahaniaethau rhwng cyfraddau yn arwyddocaol yn ystadegol trwy ddefnyddio cyfyngau hyder. Yn gyffredinol, os yw cyfwng hyder o amgylch amcangyfrif yn gorgyffwrdd â'r cyfwng o amgylch amcangyfrif arall, nid oes gwahaniaeth arwyddocaol rhwng y ddau amcangyfrif\n5. Tueddiadau dros amser mewn cyfraddau marwolaethau lle roedd MRSA ac S. aureus yn ffactor fesul oedran\nGan mai ychydig o dystysgrifau marwolaeth sy’n crybwyll MRSA ac S. aureus bob blwyddyn, rydym wedi cyfuno data o gyfnodau o bum mlynedd er mwyn edrych ar y gwahaniaethau rhwng y ddau ryw a’r gwahanol grwpiau oedran.\nYm mhob cyfnod o bum mlynedd rhwng 1993 i 1997 a 2010 i 2014, roedd y gyfradd oed-benodol ar gyfer marwolaethau lle crybwyllwyd MRSA ac S. aureus yn cynyddu gydag oedran ac yn tueddu i fod yn uwch ar gyfer gwrywod nag ar gyfer benywod. Ar gyfer y ddau ryw, ymhlith pobl o dan 55 oed y gwelwyd y cyfraddau isaf ac ymhlith y rhai oedd yn 85 oed a hŷn y gwelwyd y cyfraddau uchaf.\nNid oedd unrhyw newid arwyddocaol yn y cyfraddau marwolaeth oed-benodol ar gyfer MRSA ymhlith gwrywod na benywod o dan 55 oed, nac ar gyfer menywod rhwng 55 a 64 oed dros gyfnod o amser. Yn y grwpiau oedran eraill, fe gynyddodd y cyfraddau i ddechrau cyn disgyn i lefelau tebyg i’r rhai a welwyd yn y cyfnod o 1993 i 1997. Er enghraifft, cynyddodd y cyfraddau ar gyfer gwrywod rhwng 55 a 64 oed yn sylweddol, o 8.0 marwolaeth am bob miliwn yn y cyfnod o 1993 i 1997 gan gyrraedd brig o 31.9 am bob miliwn yn 2002 i 2006, yna disgyn i 7.4 am bob miliwn yn 2010 i 2014.\nYm mhob cyfnod, roedd cyfran uwch o’r marwolaethau S. aureus i’w priodoli i MRSA ymhlith y grŵp oedran hynaf nag yn y grŵp ieuengaf. Er enghraifft, ymhlith pobl 85 oed a hŷn yn 2010 i 2014, roedd tua 79% o’r marwolaethau o S. aureus ymhlith gwrywod a 63% ymhlith benywod i’w priodoli i MRSA. Ar y llaw arall, ymhlith pobl o dan 55 oed yn yr un cyfnodau o flynyddoedd, 41% o’r marwolaethau o S. aureus oedd i’w priodoli i MRSA ymhlith gwrywod a 38% ymhlith benywod.\nMae pobl sâl mewn cyfleusterau gofal iechyd yn wynebu mwy o risg o gael MRSA. Mae’r ffigurau hyn yn amlygu’r ffaith fod pobl hŷn mewn mwy o berygl gan eu bod yn debygol o fod â systemau imiwnedd gwannach na phobl iau, ac yn debygol o ddioddef o nifer o broblemau iechyd ar yr un pryd.\nFfigur 4: Cyfraddau oed-benodol ar gyfer marwolaethau gwrywod lle roedd MRSA yn ffactor\nCymru, marwolaethau a gofrestrwyd rhwng y cyfnod 1993 i 1997 a 2010 i 2014\nMae'r ffigurau yn eithrio marwolaethau pobl o'r tu allan 3. Mae'r ffigurau ar gyfer marwolaethau a gofrestrwyd yn y blynyddoedd calendr ymhob cyfnod\nNi nodir cyfraddau sy'n seiliedig ar lai na 3 marwolaeth\nNi chyfrifwyd cyfraddau oed-benodol lle roedd llai na 3 marwolaeth mewn grŵp oedran. Yn yr achosion hyn, cafodd y gell ei gadael yn wag a'i marcio ag (u) i ddangos na chyfrifwyd y gyfradd oherwydd dibynadwyedd isel\nFfigur 5: Cyfraddau oed-benodol ar gyfer marwolaethau benywod lle roedd MRSA yn ffactor\n6. Mae’r rhan fwyaf o farwolaethau MRSA yn digwydd yn ysbytai’r GIG\nRoedd marwolaethau lle roedd S. aureus yn ffactor yn cyfrif am 0.2%, a MRSA yn cyfrif am 0.1% o’r holl farwolaethau a gofrestrwyd yng Nghymru yn y cyfnod o 2010 i 2014.\nO ddadansoddi yn ôl lleoliad marwolaeth, gwelir bod 94% o’r marwolaethau lle roedd S. aureus yn ffactor a 93% o farwolaethau MRSA yng Nghymru wedi digwydd yn ysbytai’r GIG. Mae’r ffigurau hyn yn cynrychioli 0.3% ar gyfer y naill a 0.2% ar gyfer y llall, o’r holl farwolaethau yn ysbytai’r GIG.\nGan fod mwyafrif yr holl farwolaethau yng Nghymru yn digwydd yn ysbytai’r GIG, fe ddisgwylid i gyfrannau’r marwolaethau lle mae S. aureus ac MRSA yn ffactor fod yn uwch yn y sefydliadau hyn nag mewn mathau eraill o sefydliad.\nCartrefi gofal nad oeddent yn perthyn i awdurdod lleol oedd â’r nifer, a’r ganran, ail uchaf o’r holl farwolaethau lle roedd S. aureus ac MRSA yn ffactor. At hynny, nodwyd bod 9 o’r 10 marwolaeth lle roedd S. aureus yn ffactor ac a ddigwyddodd yn y math hwn o sefydliad yn rhai lle roedd yr heintiad yn gwrthsefyll meticillin. Ar y llaw arall, ni chafwyd unrhyw farwolaethau lle roedd S. aureus ac MRSA yn ffactor mewn cartrefi gofal yn perthyn i awdurdodau lleol.\nFfigur 6: chanran marwolaethau lle crybwyllwyd MRSA yn ôl lleoliad marwolaeth\nCymru, marwolaethau a gofrestrwyd yn y cyfnod 2010 i 2014\nSeiliedig ar ffiniau sefydliadau cymunol ym mis Mai 2015\nMae'r ffigurau ar gyfer marwolaethau a gofrestrwyd ymhob blwyddyn galendr yn y cyfnod\nMath cyffredin o facteria (germ) yw S. aureus sy’n byw ar groen ac yn ffroenau pobl iach, a hynny heb beri unrhyw niwed (Public Health England, 2014).\nMae’r rhan fwyaf o fathau o S. aureus yn sensitif i’r gwrthfiotigau mwyaf cyffredin a ddefnyddir, ac mae modd trin yr heintiau y maent yn eu hachosi yn effeithiol. Fodd bynnag, mae rhai mathau o’r bacteria yn gwrthsefyll y gwrthfiotigau hyn. Datblygodd y rhan fwyaf o fathau o S. aureus ymwrthedd i benicillin yn ystod y 1950au. Tua diwedd y 1950au, fe ddatblygodd cemegwyr wrthfiotig o’r enw meticillin, nad oedd y bacteria a oedd yn gwrthsefyll penicillin yn ei ddinistrio. Fodd bynnag, dechreuodd mathau o facteria a oedd yn ei wrthsefyll ymddangos yn fuan ar ôl cyflwyno meticillin, a lledaenodd y rhain yn gyflym yn ystod y 1990au. Mae’r term MRSA yn cyfeirio at facteria S. aureus sy’n gwrthsefyll gwrthfiotigau o’r enw beta-lactamau. Mae’r grŵp hwn o wrthfiotigau yn cynnwys meticillin a gwrthfiotigau eraill mwy cyffredin fel oxacillin, penicillin ac amoxicillin.\nGall MRSA beri cyflyrau sy’n amrywio o fod yn ysgafn i beryglu bywyd os bydd cyfle iddo fynd i mewn i’r corff drwy doriad yn y croen neu drwy driniaeth sy’n gofyn am ddyfais feddygol fewnwthiol (Public Health England, 2014). Mae’r rhain yn cynnwys heintiau croen a chlwyfau, ecsema heintiedig, crawniadau neu heintiau yn y cymalau a niwmonia, heintiau yn falfiau’r galon (endocarditis), bacteremia (heintiau llif gwaed) a gwenwyn bwyd.\nYn y gymuned, heintiau croen yw’r rhan fwyaf o heintiau MRSA, ac mewn lleoliadau gofal iechyd mae MRSA yn achosi heintiau llif gwaed sy’n peryglu bywydau, hefyd niwmonia a haint ar friw llawdriniaeth (Centre for Disease Control and Prevention, 2015).\nRhan o’r rheswm am y pryder ynghylch MRSA yw ei fod yn dangos mwy o ymwrthedd i gyffuriau na mathau eraill o S. aureus, a hefyd fod pobl yn ei gysylltu yn arbennig â heintiau a gafwyd yn yr ysbyty (Iechyd Cyhoeddus Cymru, 2011). Mae pryder cynyddol hefyd mewn rhai rhannau o’r byd am MRSA a gafwyd yn y gymuned, gydag astudiaethau (Herold et al. 1998; Salmenlinna S, Lyytikäinen O a Vuopio-Varkila J, 2002) yn awgrymu bod modd canfod y math hwn o MRSA mewn pobl sy’n iach fel arall ac sydd heb fod mewn cysylltiad cyn hynny â chyfleusterau gofal iechyd na phobl a fu yn yr ysbyty.\n8. Defnyddio data MRSA\nIechyd Cyhoeddus Cymru sy’n gwneud y prif ddefnydd o ddata am nifer yr achosion a nifer y marwolaethau ar gyfer heintiau S. aureus ac MRSA yng Nghymru, a hynny er mwyn amlygu baich MRSA a monitro a gwerthuso rhaglenni ymyrryd sydd â’r nod o’i leihau. Defnyddir y data hefyd gan fyrddau iechyd lleol a sefydliadau gofal iechyd unigol.\nYn 2004, cyhoeddodd Llywodraeth Cymru ei strategaeth i leihau nifer yr heintiadau cysylltiedig â gofal iechyd yn ysbytai Cymru. At hynny, mae goruchwyliaeth gynhwysfawr o heintiadau llif gwaed oherwydd MRSA yn cael ei rheoli gan WHAIP. Drwy’r rhaglen oruchwylio caiff Byrddau Iechyd wybodaeth am gyfraddau gwahanol fathau o haint yn eu sefydliadau fel y gallant wybod beth y dylid edrych i mewn iddo a beth y dylid ei wneud.\nMae’r wybodaeth a ddefnyddir yn y bwletin hwn yn seiliedig ar y manylion a gesglir pan ardystir ac y cofrestrir marwolaethau. Mae pob marwolaeth yn cael ei chodio gan y Swyddfa Ystadegau Gwladol yn ôl y Dosbarthiad Rhyngwladol o Glefydau (ICD) a gynhyrchir gan Sefydliad Iechyd y Byd.\nErs 1993, mae’r Swyddfa Ystadegau Gwladol wedi cadw testun tystysgrifau marwolaeth mewn cronfa ddata, ynghyd â’r holl godau ICD perthynol i’r achosion a nodwyd ar y dystysgrif marwolaeth. Defnyddiwyd y Degfed Adolygiad (ICD-10) i godio marwolaethau yng Nghymru ers 2001.\nY dull a ddefnyddiwyd i ddewis marwolaethau\nCafodd y testun ar dystysgrifau marwolaeth ei ddefnyddio ar y cyd â chodau ICD-10 er mwyn nodi’r rhai sy’n crybwyll MRSA ac S. aureus mewn proses dau gam.\nMae nifer o heintiau yn ymwneud yn benodol ag S. aureus neu rywogaethau eraill Staphylococcus. I ddechrau, echdynnwyd yr holl farwolaethau lle cafodd unrhyw un o’r heintiau hyn eu crybwyll ar y dystysgrif marwolaeth. Echdynnwyd y marwolaethau hyn gan ddefnyddio’r codau ICD-10 a roddir ym Mlwch 1 yn y tabl Cyfeirio . Wedyn, chwiliwyd testun y tystysgrifau marwolaeth, yn electronig ac â llaw, er mwyn dod o hyd i MRSA ac S. aureus.\nAr y llaw arall, mae organebau achosol gwahanol gan rai heintiau ac fe allai rhywogaeth Staphylococcus neu bathogenau eraill eu hachosi. Yr ail gam felly yw echdynnu pob marwolaeth lle crybwyllwyd yr heintiau amhenodol hyn ar y dystysgrif marwolaeth. Rhoddir y codau a ddefnyddir i nodi’r heintiau hyn ym Mlwch 2 yn y tabl cyfeirio. Yna fe chwiliwyd testun y tystysgrifau marwolaeth hyn â llaw er mwyn canfod S. aureus ac MRSA.\nNodwyd marwolaethau lle mai S. aureus oedd yr achos sylfaenol drwy ddewis y marwolaethau hynny a oedd yn crybwyll S. aureus ac a oedd hefyd yn nodi un o’r heintiau a restrir ym Mlwch 1 neu ym Mlwch 2 fel yr achos sylfaenol. Dilynwyd yr un drefn er mwyn nodi marwolaethau oedd ag MRSA fel achos sylfaenol.\nErs 1986, mae ONS wedi defnyddio'r dystysgrif marwolaeth a argymhellir yn rhyngwladol ar gyfer marwolaethau babanod newyddanedig (dan 28 diwrnod oed). Lluniwyd y dystysgrif hon i gofnodi pob cyflwr oedd i’w weld adeg y farwolaeth. Mae hyn yn golygu na ellir pennu achos sylfaenol marwolaeth ar gyfer babanod newyddanedig. Fodd bynnag, gan fod y data yn seiliedig ar farwolaethau lle crybwyllwyd MRSA ac S. aureus ar y dystysgrif marwolaeth, mae babanod newyddanedig wedi cael eu cynnwys. Echdynnwyd marwolaethau babanod newyddanedig yn yr un ffordd ag a ddisgrifiwyd ar gyfer marwolaethau babanod ôl-newyddanedig.\nOedi cyn cofrestru\nMae’r wybodaeth a ddefnyddir i gynhyrchu ystadegau marwolaethau yn seiliedig ar y manylion a gesglir pan gaiff marwolaethau eu hardystio a’u cofrestru. Yng Nghymru, dylid cofrestru marwolaethau cyn pen pum diwrnod wedi iddynt ddigwydd, ond mewn rhai sefyllfaoedd nid yw hynny’n bosibl. Pan ystyrir bod marwolaeth yn annisgwyl, damweiniol neu amheus, caiff ei chyfeirio i sylw crwner. Gall yntau orchymyn bod post-mortem yn cael ei gynnal, neu fe all gynnal cwest llawn er mwyn gwybod beth oedd y rhesymau am y farwolaeth.\nMae’r ystadegau ynghylch marwolaethau lle roedd MRSA ac S. aureus yn ffactor yn cael eu cyflwyno ar sail nifer y marwolaethau a gofrestrwyd ym mhob blwyddyn galendr yn hytrach na nifer y marwolaethau a ddigwyddodd yn y flwyddyn honno. Defnyddir y dull hwn oherwydd ei bod yn ofynnol cyflwyno data cyson, amserol, er ei bod yn bosibl y bydd ansawdd y data yn dioddef os oedir cyn cofrestru rhai marwolaethau.\nYn 2014, nifer cyfartalog (canolrifol) y diwrnodau rhwng dyddiad y farwolaeth a dyddiad ei chofrestru, ar gyfer cofrestru marwolaethau lle crybwyllwyd MRSA neu lle cafodd ei enwi fel achos sylfaenol y farwolaeth oedd pedwar diwrnod. Cafodd mwyafrif y marwolaethau lle crybwyllwyd MRSA ar y dystysgrif marwolaeth (80%) a mwyafrif y marwolaethau a achoswyd ganddo (75%) eu cofrestru cyn pen 5 diwrnod. Cafodd pob marwolaeth a achoswyd yn uniongyrchol gan MRSA a 92% o’r rhai lle cafodd ei grybwyll ar dystysgrifau marwolaeth eu cofrestru cyn pen 30 diwrnod.\nDigwyddodd mwyafrif y marwolaethau lle roedd MRSA yn ffactor ac a gofrestrwyd yn 2014 (23 allan o 25 neu 92%) a phob un o’r marwolaethau lle nodwyd mai dyna oedd yr achos sylfaenol, yn yr un flwyddyn. Gan hynny nid yw oedi cyn cofrestru yn debygol o fod wedi effeithio ar y tueddiadau a gofnodir yn y bwletin hwn.\nCofrestrwyd y rhan fwyaf o farwolaethau cyn pen 5 diwrnod lle roedd MRSA (80%) ac S. aureus (81%) yn ffactor\nCanran y marwolaethau a gofrestrwyd\nNifer y marwolaethau a gofrestrwyd yn 2014 Cyn pen 5 diwrnod Chwe diwrnod i un mis (6-30 diwrnod) Un i dri mis (31 - 91 diwrnod) Tri i chwe mis (92 - 183 diwrnod) Chwe mis i un flwyddyn (184 - 365 diwrnod) Dros 1 flwyddyn (dros 365 diwrnod)\n1. Mae'r ffigurau ar gyfer marwolaethau a gofrestrwyd yn 2014\n2. Mae'r ffigurau yn eithrio marwolaethau pobl o'r tu allan\n3. Ni chynhwyswyd marwolaethau lle na nodwyd dydd a/neu fis y farwolaeth\n4. Yn 2014 nifer cyfartalog y diwrnodau rhwng dyddiad marwolaeth a chofrestru'r farwolaeth oedd 4 diwrnod ar gyfer MRSA ac S. aureus\n10. Canlyniadau ar wefan y Swyddfa Ystadegau Gwladol\nMae ffigurau ar gyfer marwolaethau lle roedd MRSA ac S. aureus yn ffactor o 1993 i 2014 i’w cael yn y tabl cyfeirio ar ein gwefan. Mae’r llawlyfr hwn mewn (144 Kb Excel sheet) Excel yn cynnwys nifer y marwolaethau ym mhob blwyddyn, cyfraddau wedi’u safoni yn ôl oedran, cyfraddau oed-benodol a dadansoddiad yn ôl lleoliad y farwolaeth.\nY Ganolfan Rheoli ac Atal Clefydau (2015). Methicillin-resistant Staphylococcus aureus (MRSA) Infections [gwelwyd 24 Gorffennaf 2015].\nHerold B, Immergluck L, Maranan M, Lauderdale D, Gaskin R, Boyle-Vavra S, Leitch C, Daum R (1998) Community-acquired Methicillin-Resistant Staphylococcus aureus in children with no identified predisposing risk. Journal of the American Medical Association, 279(8).tt 593-598 [gwelwyd 24 Gorffennaf 2015].\nPublic Health England (2014) Staphylococcus aureus: guidance, data and analysis [gwelwyd 24 Gorffennaf 2015].\nIechyd Cyhoeddus Cymru (2011) Staphylococcus aureus (MRSA) [gwelwyd 27 Gorffennaf 2015].\nIechyd Cyhoeddus Cymru (2013) Staphylococcus aureus bacteraemia blood stream infection surveillance [gwelwyd 27 Gorffennaf 2015].\nIechyd Cyhoeddus Cymru (2015) All Wales: Top Ten Blood Stream Infections [gwelwyd 24 Gorffennaf 2015].\nSalmenlinna S, Lyytikäinen O, a Vuopio-Varkila J (2002) Community-acquired Methicillin-Resistant Staphylococcus aureus, Finland. Emerging Infectious Disease Journal [e-gyfnodolyn], 8(6), Mehefin [gwelwyd 24 Gorffennaf 2015].\nLlywodraeth Cymru (2004) Healthcare Associated Infections – A Strategy for Hospitals in Wales. [gwelwyd 24 Gorffennaf 2015].\n12 .Nodiadau cefndirol\nMae’r ffigurau ar gyfer marwolaethau a gofrestrwyd ym mhob blwyddyn galendr, a’r cyfraddau yn seiliedig ar amcangyfrifon poblogaeth canol blwyddyn fel enwadur.\nMae gwybodaeth am y data sylfaenol ar farwolaethau, gan gynnwys manylion am sut y caiff y data eu casglu a’u codio, ar gael yn y metadata marwolaethau (2.46 Mb Pdf) .\nMae’n anodd amcangyfrif nifer y marwolaethau sydd o ganlyniad i MRSA. Fel rheol bydd tueddiadau mewn marwolaethau yn cael eu monitro gan ddefnyddio achos sylfaenol y farwolaeth (y clefyd a gychwynnodd y gadwyn o ddigwyddiadau a arweiniodd yn uniongyrchol at farwolaeth). Fodd bynnag, nid MRSA (na heintiau eraill sy’n gysylltiedig â gofal iechyd) yn aml yw achos sylfaenol y farwolaeth. Fel rheol, mae’r rhai sy’n marw gydag MRSA yn gleifion a oedd eisoes yn wael iawn, a’r clefyd oedd arnynt eisoes, yn hytrach nag MRSA, sydd yn aml yn cael ei roi fel achos sylfaenol y farwolaeth. Felly mae diddordeb gan bobl yn nifer y marwolaethau lle cyfrannodd MRSA i’r farwolaeth – ni ddylid cofnodi ar y dystysgrif marwolaeth unrhyw gyflyrau heblaw’r rhai sy’n cyfrannu’n uniongyrchol i’r farwolaeth honno. Mae’r canlyniadau a gyflwynir yn y bwletin hwn yn adnabod marwolaethau lle mai’r achos sylfaenol oedd MRSA a hefyd lle crybwyllwyd MRSA fel achos sylfaenol y farwolaeth neu ffactor a gyfrannodd iddi.\nEr y gelwir MRSA yn aml yn haint cysylltiedig â gofal iechyd, nid yw’n bosibl dweud oddi wrth yr wybodaeth ar dystysgrif marwolaeth lle cafodd rhywun yr haint ac ni ellir gwneud rhagdybiaethau chwaith ynghylch ansawdd gofal. Bydd pobl yn aml yn cael eu trosglwyddo rhwng ysbytai, cartrefi gofal a sefydliadau eraill a gallant ddal heintiau yn rhywle heblaw’r man lle byddant farw.\nDiwygiedig y canllawiau ar ardystio marwolaethau i feddygon ym mis Gorffennaf 2010, gan gyfeirio’n benodol at heintiau sy’n gysylltiedig â gofal iechyd. Yn dilyn hynny anfonwyd neges gan y Prif Swyddog Meddygol at bob meddyg i’w hatgoffa o’u cyfrifoldebau mewn perthynas ag ardystio marwolaethau ac i dynnu eu sylw at y canllawiau (Department of Health, 2005).\nAdroddir ar ddau fath o gyfradd yn y bwletin hwn sef cyfradd oed-benodol a chyfradd wedi’i safoni yn ôl oedran. Mae’n bosibl cyfrifo cyfraddau oed-benodol ar gyfer grwpiau oedran penodol ac mae’r rhain yn cael eu diffinio fel nifer y marwolaethau yn y grŵp oedran hwnnw am bob miliwn (neu fil) o boblogaeth yn yr un grŵp oedran. Er bod modd cymharu’r cyfraddau hyn rhwng gwahanol amserau, lleoedd ac is-boblogaethau, mae’r tablau sy’n eu cynnwys yn rhai mawr, gan amlaf, a gall fod yn anodd eu cymathu. At hynny, os mai ychydig iawn o farwolaethau sydd, ni fydd y cyfraddau hyn yn fanwl gywir ac efallai y bydd yn anodd eu dehongli. Mae cyfraddau sydd wedi’u safoni yn ôl oedran yn caniatáu ar gyfer gwahaniaethau yn strwythur oedran y boblogaeth, dros amser a rhwng y ddau ryw. Mae’r cyfraddau a gyflwynir yma wedi’u safoni yn ôl oedran gan ddefnyddio’r dull safoni uniongyrchol (93.5 Kb Excel sheet) . Y gyfradd wedi’i safoni yn ôl oedran ar gyfer clefyd penodol yw’r gyfradd a fuasai wedi digwydd petai’r cyfraddau oed-benodol a welwyd ar gyfer y clefyd hwnnw wedi bod yn ddilys yn y boblogaeth safonol dan sylw. Yn y bwletin hwn fe ddefnyddiwyd Poblogaeth Safonol Ewropeaidd 2013. Safon poblogaeth ddamcaniaethol yw hon, sydd yr un fath ar gyfer gwrywod a benywod, fel y gellir cymharu cyfraddau a safonwyd dros gyfnod o amser a rhwng y ddau ryw.\nNi chyfrifwyd cyfraddau oed-benodol lle roedd llai na thair marwolaeth mewn grŵp oedran. Yn yr un modd, ni chyfrifwyd cyfraddau wedi’u safoni yn ôl oedran lle roedd llai na 10 marwolaeth mewn cyfnod penodol, ac efallai na fydd y rhai a gyfrifwyd gan ddefnyddio 10 i 19 marwolaeth yn ddibynadwy iawn ac felly cânt eu marcio ag (u). Lle na chafodd cyfradd ei chyfrifo oherwydd niferoedd isel, sef yr hyn a ddisgrifir uchod, gadawyd y gell yn wag a’i marcio ag (u) er mwyn dangos na chafodd y gyfradd ei chyfrifo oherwydd nad oedd yr wybodaeth yn ddigon dibynadwy.\nYn y bwletin hwn, pan ddisgrifir gwahaniaeth fel un ‘arwyddocaol yn ystadegol’, mae wedi cael ei asesu gan ddefnyddio cyfyngau hyder. Mesur yw cyfyngau hyder o fanwl gywirdeb ystadegol amcangyfrif ac maent yn dangos faint o ansicrwydd sydd o’i amgylch. Mae cyfrifiadau sy’n seiliedig ar niferoedd bach o ddigwyddiadau yn aml yn dangos hap-amrywiadau. Caiff arwyddocâd ei bennu ar sail cyfyngau hyder nad ydynt yn gorgyffwrdd. Er bod dulliau mwy ffurfiol a manwl gywir ar gael i brofi arwyddocâd, defnyddir y dull cyfyngau hyder nad ydynt yn gorgyffwrdd am ei fod yn hawdd ei gyfrifo a’i ddeall. Yn gyffredinol, os bydd cyfwng hyder un amcangyfrif yn gorgyffwrdd â chyfwng amcangyfrif arall, nid oes gwahaniaeth arwyddocaol rhwng y ddau amcangyfrif.\nGellir archebu echdyniadau arbennig a thablau o ddata marwolaethau lle roedd MRSA yn ffactor yng Nghymru am dâl (yn amodol ar fframweithiau cyfreithiol, rheolaeth ar ddatgelu, adnoddau a chytuno ar gostau, lle bo’n briodol). Dylid gwneud ceisiadau neu ymholiadau i:\nTîm Dadansoddi Marwolaethau, Is-adran Digwyddiadau Bywyd a Ffynonellau Poblogaeth\nFfôn: +44 (0) 1633 456736\nMae polisi’r Swyddfa Ystadegau Gwladol ar godi tâl i’w weld ar ein gwefan.\nByddem yn croesawu adborth ar gynnwys, ffurf a pherthnasedd y cyhoeddiad hwn. Anfonwch eich adborth i’r cyfeiriad post neu e-bost uchod os gwelwch yn dda.\nMae gwybodaeth am y dimensiynau ansawdd amrywiol, ynghyd â chrynodeb o’r dulliau a ddefnyddiwyd i lunio’r adroddiad hwn ar gael yn y Quality and Methodology Information notes (QMI).\nY Swyddfa Ystadegau Gwladol sy’n cynhyrchu ystadegau am MRSA ar gyfer Cymru. National Records of Scotland (NRS), sef Swyddfa Gofrestru Gyffredinol yr Alban gynt, sy’n cynhyrchu ystadegau ar gyfer yr Alban a Northern Ireland Statistics and Research Agency (NISRA) ar gyfer Gogledd Iwerddon.\nMae rhestr o enwau’r rhai sy’n cael gweld yr ystadegau a’r sylwadau ysgrifenedig cyn eu cyhoeddi ar gael yn y rhestr mynediad cyn cyhoeddi at Farwolaethau lle mae MRSA yn ffactor. Mae’r rheolau a’r egwyddorion sy’n pennu mynediad cyn cyhoeddi yn cael eu cynnwys yng Ngorchymyn Gweld Ystadegau Swyddogol cyn eu Rhyddhau 2008.


Busnesau bach yn chwarae rhan fawr ym Margen Ddinesig Bae Abertawe - Bwrdd Iechyd Prifysgol Hywel Dda\n› Busnesau bach yn chwarae rhan fawr ym Margen Ddinesig Bae Abertawe\nBusnesau bach yn chwarae rhan fawr ym Margen Ddinesig Bae Abertawe\nGyda bron pob un o raglenni a phrosiectau Bargen Ddinesig Bae Abertawe (agor mewn dolen newydd) bellach wedi'u cymeradwyo ac yn cael eu cyflawni, bydd cyfraniad busnesau bach at lwyddiant y fargen yn sylweddol. Mae dydd Sadwrn 4 Rhagfyr yn cael ei gydnabod fel Dydd Sadwrn y Busnesau Bach; diwrnod i ddathlu llwyddiant busnesau bach, annog pobl i siopa'n lleol a chydnabod eu cefnogaeth mewn cymunedau lleol ledled y wlad.\nYr Egin (agor mewn dolen newydd) yw un o brosiectau cyntaf y Fargen Ddinesig i gael ei gymeradwyo a'i gwblhau – sef canolfan ddigidol a chreadigol o'r radd flaenaf ym Mhrifysgol Cymru y Drindod Dewi Sant (agor mewn dolen newydd) yng Nghaerfyrddin. Wedi'i angori gan bencadlys S4C, mae'r Egin hefyd yn gartref i tua 12 busnes bach sydd wedi ffynnu ers cydleoli yn y ganolfan - gan ddefnyddio'r swyddfeydd, rhwydweithio yn y gweithfannau cyfleus (hot desking) yn ogystal â'r manteision o fod yn rhan o effaith halo'r Brifysgol\nMae Welsh Otter (agor mewn dolen newydd) a Stiwdiobox (agor mewn dolen newydd) yn ddau gwmni sydd wedi tyfu ers symud i'r Egin ac maent yn elwa ar y swyddfeydd sydd ar gael. Mae Welsh Otter yn fusnes teuluol sy'n ceisio codi proffil dylunwyr sy'n gweithio yng Nghymru drwy arddangos y gorau o nwyddau cartref, tecstilau ac anrhegion Cymreig sy'n defnyddio dyluniadau traddodiadol a threftadaeth wedi'u gwneud â llaw. Mae Stiwdiobox yn cynnig gwasanaethau technoleg cyfryngau cyfoes i ymgysylltu â phobl, gan gynnwys gweithdai radio, trosleisio a phodlediadau. Mae gan y ddau fusnes bach nodau sy'n adlewyrchu'r Egin, a Bargen Ddinesig Bae Abertawe - i ysbrydoli creadigrwydd ac arloesedd, a meithrin gweithlu talentog lleol ar gyfer y dyfodol.\nDywedodd Kim Otterburn, Sylfaenydd a Phennaeth Otter Wales, "Mae'r Egin wedi bod o fudd mawr i'm busnes newydd ac wedi ein helpu i rwydweithio a thyfu. Rwyf wedi gallu defnyddio'r cyfleusterau gwych, hyblyg fel gweithfannau cyfleus a'u defnyddio ar gyfer cyfarfodydd busnes. Mae'n darparu amgylchedd proffesiynol, colegaidd sydd wedi'i leoli'n ddelfrydol yng Nghaerfyrddin, ac mae'r staff wedi bod yn hynod groesawgar a chefnogol.”\nYchwanegodd Marc Griffiths, darlledwr profiadol, a sylfaenydd Stiwdiobox "Mae lleoli fy musnes yn Yr Egin wedi bod yn benderfyniad gwych ac mae fy nghyfleusterau yn cynnwys bwth trosleisio, stiwdio radio a man YouTube - sydd i gyd yn hanfodol i lwyddiant Stiwdiobox. Mae bod yn rhan o gymuned ryngweithiol, ddigidol wedi bod yn wych ar gyfer rhwydweithio ag eraill. Mae Stiwdiobox yn parhau i dyfu ac rwy'n edrych ymlaen yn fawr at groesawu disgyblion lleol, myfyrwyr ac ymarferwyr addysg yn ôl a all elwa o'r gweithgareddau dwyieithog, digidol sydd gan Stiwdiobox i'w cynnig.”\nDywedodd Gwilym Dyfri Jones, Profost Campws Caerfyrddin ym Mhrifysgol Cymru y Drindod Dewi Sant "Y weledigaeth ar gyfer Yr Egin o'r cychwyn oedd datblygu canolfan greadigol a diwylliannol yng Nghaerfyrddin a fyddai'n adlewyrchu arfer gorau masnachol o fewn y sector creadigol sy'n gysylltiedig â darpariaeth ddwyieithog y Drindod Dewi Sant. Y nod oedd creu cyflymydd i ymgorffori elfennau allweddol canolfan gynaliadwy, hynod gynhyrchiol a chystadleuol a fyddai'n cyfrannu at economïau creadigol a digidol Cymru a'r DU. Mae'r Egin wedi cyflawni'r weledigaeth honno yn y tair blynedd fer ers iddi agor ei drysau i S4C a thenantiaid eraill am y tro cyntaf. Mae wedi dod yn ganolfan sy'n enwog am y cyfleusterau rhagorol y mae'n eu cynnig, yn ogystal â'r gymuned ddwyieithog greadigol sydd wedi'i sefydlu. Rwy'n falch iawn bod cwmnïau fel Stiwdiobox a Welsh Otter yn ffynnu yn y ganolfan.”\nYchwanegodd Carys Ifan, Rheolwr Yr Egin: “Mae'r Ganolfan bob amser yn chwilio am gyfleoedd i gefnogi busnesau ac mae ganddi lawer i'w gynnig gyda'n cymuned ffyniannus o ymarferwyr creadigol a busnesau bach sy'n elwa o ymgysylltu â'i gilydd o dan yr un to. Mae cyfleusterau'r Egin, sy'n cynnwys cysylltedd digidol rhagorol, cefnogi cyfarfodydd ar-lein ac wyneb yn wyneb yn ogystal â chyfleusterau gweithfannau cyfleus, yn darparu amgylchedd proffesiynol ar gyfer anghenion busnes ein cleientiaid. Rydym yn cynnig amrywiaeth o wasanaethau cymorth i helpu busnesau i dyfu neu gymryd y cam nesaf drwy ein partneriaeth â Hwb Menter Ffocws Caerfyrddin. Mae'r Egin yn lle gwych i wneud busnes!”\nMae cefnogi twf busnesau bach a chwmnïau newydd yn chwarae rhan bwysig iawn yn y gwaith o ddatblygu economi Cymru, ac mae sawl rhan o Fargen Ddinesig Bae Abertawe yn canolbwyntio ar greu cyfleoedd lle gall busnesau bach a mawr, ynghyd â'r byd academaidd, gydweithio i ffynnu.\nDywedodd y Cynghorydd Rob Stewart, Arweinydd Cyngor Abertawe a Chadeirydd Cyd-bwyllgor Dinas-ranbarth Bae Abertawe "Hoffwn ddathlu llwyddiant y busnesau bach sydd eisoes yn rhan o fuddsoddiad y Fargen Ddinesig ac sy'n gweithio gyda ni i sefydlu De-orllewin Cymru fel lle perffaith i lwyddo a thyfu'n llwyddiannus. Mae sawl rhan o'r Fargen Ddinesig yn cynnig cyfleoedd i gwmnïau bach weithio ochr yn ochr â busnesau mawr, prifysgolion a gofal iechyd, ac mae gan bob un o'r rhain ran bwysig i'w chwarae yn llwyddiant y fargen. Gan fod 8 allan o 9 prosiect o'n portffolio buddsoddi o hyd at £1.3 biliwn bellach yn cael eu cyflawni, ein nod yw creu amgylcheddau gwaith a fydd o fudd i fusnesau o bob maint ar draws y rhanbarth. Bydd hyn yn sbarduno twf economaidd ac yn helpu ein hadferiad yn sgil Covid.”\nMae Bargen Ddinesig Bae Abertawe yn fuddsoddiad o hyd at £1.3 biliwn mewn portffolio o naw o raglenni a phrosiectau ar draws Dinas-ranbarth Bae Abertawe; gyda’i gilydd mae’r rhain yn werth dros £1.8 biliwn a 9,000 o swyddi i economi’r rhanbarth dros y blynyddoedd nesaf.\nAriennir y Fargen Ddinesig gan Lywodraeth y Deyrnas Unedig, Llywodraeth Cymru, y sector cyhoeddus a’r sector preifat, ac fe’i harweinir gan Gyngor Sir Caerfyrddin, Cyngor Castell-nedd Port Talbot, Cyngor Sir Benfro a Chyngor Abertawe, mewn partneriaeth â Phrifysgol Abertawe, Prifysgol Cymru y Drindod Dewi Sant, Bwrdd Iechyd Prifysgol Bae Abertawe a Bwrdd Iechyd Prifysgol Hywel Dda.


Cyhoeddiad newydd: Addysgu o bell a dulliau addysg ysgol yng nghyd-destun COVID-19 – PIGION\nCyhoeddiad newydd: Addysgu o bell a dulliau addysg ysgol yng nghyd-destun COVID-19\nMae Pwyllgor Plant, Pobl Ifanc ac Addysg (PPIA) y Senedd wedi cyhoeddi papur (PDF) a gomisiynwyd gan Dr Sofya Lyakhova ym Mhrifysgol Abertawe ynghylch addysgu a dysgu o bell. Cynhyrchwyd y papur hwn o dan gynllun Cofrestr Arbenigwyr COVID-19 Ymchwil y Senedd, lle mae academyddion perthnasol yn cynorthwyo'r Senedd gyda'i gwaith yn ymwneud â phandemig COVID-19 a'i effeithiau, gan ganolbwyntio'n benodol ar Gymru.\nMae Pwyllgor Plant, Pobl Ifanc ac Addysg (PPIA) y Senedd wedi cyhoeddi papur (PDF) a gomisiynwyd gan Dr Sofya Lyakhova ym Mhrifysgol Abertawe ynghylch addysgu a dysgu o bell. Cynhyrchwyd y papur hwn o dan gynllun Cofrestr Arbenigwyr COVID-19 Ymchwil y Senedd, lle mae academyddion perthnasol yn cynorthwyo’r Senedd gyda’i gwaith yn ymwneud â phandemig COVID-19 a’i effeithiau, gan ganolbwyntio’n benodol ar Gymru.\nGofynnodd y Pwyllgor Plant, Pobl Ifanc ac Addysg am yr astudiaeth i lywio ei ymchwiliad i effaith argyfwng COVID-19 ar blant a phobl ifanc yng Nghymru, yn gynharach yn yr haf cyn i Lywodraeth Cymru gyhoeddi y byddai disgyblion yn dychwelyd i’r ysgol yn llawn amser ym mis Medi. Er ei fod yn credu y dylai unrhyw benderfyniad yn y dyfodol i gau ysgolion fod yn ddewis olaf yn unig, mae’r Pwyllgor Plant, Pobl Ifanc ac Addysg wedi cyflwyno’r adroddiad i Lywodraeth Cymru (PDF) er mwyn caniatáu iddo lywio’r gwaith cynllunio wrth gefn y mae gwasanaethau cyhoeddus Cymru yn ei wneud. , Dr Sofya Lyakhova\nAddysgu o bell a dulliau addysg ysgol yng nghyd-destun COVID-19 (PDF), Dr Sofya Lyakhova\nTags: Addysg Coronafeirws Polisi Pwyllgorau Ysgolion\nPrevious Entry Coronafeirws: diweddariad mis Medi ar y farchnad lafur


Bydd seren y rhaglenni teledu Blackadder a Time Team, Syr Tony Robinson, yn ymweld â Rhondda Cynon Taf yn rhan o Ŵyl Cwm Rhondda 2019 yn Nhreorci. Ymunwch ag ef yn Ysgol Gyfun Treorci, ddydd Llun, Mehefin 10 am 7.15pm, pan fydd yn hel atgofion am ei lwyddiannau, yr hyn sy'n ei ysbrydoli, ei safbwyntiau gwleidyddol a'r gwaith sydd ganddo ar y gweill ar hyn o bryd.\nUnwaith eto, mae Cyngor Rhondda Cynon Taf yn gweithio ar y cyd â'r trefnwyr ac yn cefnogi'r achlysur mis o hyd. Mae Gŵyl RAFT 2019 yn cael ei chynnal yn Nhreorci a'r cyffiniau rhwng Mehefin 7 a 30, gyda phrif benwythnos yr ŵyl ar 28-30 Mehefin.\nMeddai'r Cynghorydd Rhys Lewis, Aelod o'r Cabinet ar faterion Cymunedau Cadarn, Llesiant a Gwasanaethau Diwylliannol: “Mae'n bleser gyda ni groesawu Syr Tony Robinson i'n Bwrdeistref Sirol yn rhan o Ŵyl Gelfy Cwm Rhondda eleni.\n“Mae'n enw mawr yn y byd adloniant, ac mae hyd yn oed wedi serennu ochr yn ochr â John Wayne yn un o'i ffilmiau Hollywood.\n“Mae cymaint o dalent yn bodoli yn Rhondda Cynon Taf ym myd y celfyddydau, ac mae Gŵyl RAFT 2019 yn helpu i hyrwyddo hyn i gynulleidfa lawer ehangach.\n“Mae'r ffaith bod y trefnwyr wedi denu enwau mor fawr i'r achlysur eto eleni, gan gynnwys Syr Tony, Omid Djalili a Kerry Ellis, yn brawf bod Cwm Rhondda a'r Fwrdeistref Sirol ehangach yn ennyn parch ymysg y byd adloniant, diwylliant a'r celfyddydau.”\nYmhlith y prif berfformwyr eleni, mae seren y West End a Broadway, Kerry Ellis a'r digrifwr ac actor arobryn Omid Djalili.\nWedi'i eni yn Llundain yn 1946, roedd ymddangosiad proffesiynol cyntaf Syr Tony Robinson yn 13 oed yn fersiwn wreiddiol y sioe gerdd Oliver. Yn fuan wedyn, daeth nifer o sioeau, ffilmiau ac ymddangosiadau teledu, cyn iddo symud ymlaen yn oedolyn i rolau yn y Theatr Genedlaethol, Cwmni Brenhinol Shakespeare, Theatr Gŵyl Chichester a mwy.\nEr ei fod yn adnabyddus bellach fel actor, comedïwr, awdur, cyflwynydd ac ymgyrchydd gwleidyddol, dros y degawdau diwethaf mae wedi dod yn wyneb hanes poblogaidd Prydain ar y teledu. Mae wedi dod yn eicon comedi byd enwog, wedi ysgrifennu nifer o lyfrau plant a rhaglenni teledu arobryn, a chafodd ei urddo'n farchog yn 2013.\nMae wedi cyflwyno 20 cyfres o gyfres archeoleg Channel 4 Time Teamac wedi ymddangos yng nghyfres y BBC Blackadder fel Baldrick, ochr yn ochr â Rowan Atkinson. Fe oedd awdur a seren Maid Marian and Her Merry Men, ac mae hefyd wedi cyflwyno dwy gyfres o The Worst Jobs In History, tair cyfres o Walking Through History, a'r rhaglen ddogfen uchel ei chlod am yr henoed, Me And My Mum.\nYn ystod ei yrfa hynod amrywiol, mae hefyd wedi cyflwyno'r sioe deledu i blant Play Away, wedi ymddangos yn y rhaglen ddogfen lwyddiannus Joey yn rhan o'r gyfres Horizon ac wedi actio ochr yn ochr â'r byd enwog John Wayne yn y ffilm Brannigan. Yn ystod yr ychydig flynyddoedd diwethaf, mae wedi cyflwyno Tony Robinson's Coast to Coast, Britain's Greatest Cathedrals, dwy gyfres o Britain's Ancient Tracks, ac wedi chwarae cymeriad 'Daddy' mewn dwy gyfres o Man Down gyda Greg Davies.\nOnd ei bortread o Baldrick yn y gyfres gomedi hanesyddol Blackadder sydd wedi selio ei statws chwedlonol, a hynny trwy'r geiriau enwog “I have a cunning plan.”\nCafodd ei hunangofiant No Cunning Plan ei gyhoeddi yn 2016 ac mae wedi teithio'n helaeth gyda'i sioe lwyfan un dyn Tony Robinson's Cunning Night Out, gan gynnwys cyfres o berfformiadau llwyddiannus yng Ngŵyl Caeredin.\nBydd 'Noson yng nghmwni Syr Tony Robinson' yn cael ei chynnal yn rhan o Ŵyl Gelf Cwm Rhondda 2019, yn Ysgol Gyfun Treorci ddydd Llun, 10 Mehefin am 7.15pm. Archebwch Nawr\nMae manylion llawn holl achlysuron yr ŵyl ar gael drwy: www.raft.cymru\nArchebwch docynnau ar gyfer Omid Djalili\nArchebwch docynnau ar gyfer Kerry Ellis


Lefel 1 mewn Trin Gwallt a Harddwch (Amser Llawn) - Grŵp Colegau NPTC\nLefel 1 mewn Trin Gwallt a Harddwch (Amser Llawn)\nMae Cyflwyniad Lefel 1 i Wasanaethau Gwallt a Harddwch yn gwrs Addysg Bellach Llawn Amser a ddyluniwyd ar gyfer myfyrwyr sydd â diddordeb mewn dod yn siop trin gwallt neu therapydd harddwch yn y diwydiant trin gwallt a therapïau cymhwysol.\nCyfweliad cyn cofrestru. Rhaid bod dysgwyr wedi cyflawni 2 TGAU ar raddau D / E (neu gyfwerth). Cyfweliad cyn cofrestru.\nRhaid i fyfyrwyr fod yn 16 oed ac wedi cyflawni o leiaf dau TGAU yng Ngraddau D neu'n uwch; rhaid i un fod yn Saesneg.\nPwrpas y cymhwyster hwn yw datblygu eich sgiliau mewn gwallt a harddwch a bydd yn rhoi sylfaen i chi ar gyfer dysgu pellach. Bydd hefyd yn eich galluogi i berfformio'ch gwasanaethau eich hun ac i gynorthwyo eraill yn y salon.\nBydd y cymhwyster hwn yn caniatáu i fyfyrwyr barhau â'u hastudiaethau i Ddiploma Lefel 2 mewn Trin Gwallt neu Therapi Harddwch a / neu gyrsiau sgiliau uwch.\nMae'r rhaglen hon yn cynnwys sgiliau steilio, gosod a sychu chwythu, lliwio, siampwio a chyflyru gwallt, iechyd a diogelwch salon sylfaenol, manwerthu, sgiliau derbyn a gofal cwsmer.\nMae'r unedau harddwch yn drin dwylo sylfaenol / trin traed / celf ewinedd / paentio wynebau â thema a thechnegau colur sylfaenol.\nBydd gofyn i ddysgwyr brynu cit a gwisg.


10 Tueddiadau i'w Gwylio mewn Marchnata Digidol ar gyfer 2016 | Martech Zone\nMae gennym ni bodlediad marchnata gwych ar y gweill lle rydyn ni'n trafod y newidiadau anhygoel sy'n digwydd yn union o fewn maes marchnata cynnwys marchnata digidol. Ond mae marchnata digidol yn parhau i fynd trwy drawsnewidiadau anhygoel hefyd. Mae'r ffeithlun hwn o Ciwb yn tynnu sylw at y diweddaraf y dylai marchnatwyr fod yn arsylwi arno yn 2016.\nDyma 10 Tuedd mewn Marchnata Digidol\nDychwelyd ar Fuddsoddi - mae'r ffeithlun yn siarad â mynd y tu hwnt i fetrigau gwagedd fel traffig a chyfranddaliadau, ond credaf fod y duedd i wylio wedi'i gwella priodoliad mewn analytics setiau offer.\nMeddyliwch Fyd-eang yn lle Lleol - mae amlieithrwydd, cyfieithu amser real, a rhyngwladoli i gyd yn ei gwneud hi'n bosibl i fasnach fynd yn fyd-eang. Heb sôn bod llongau eisoes yn ei gefnogi.\nPersonoli - mae cyfraddau ymgysylltu a throsi yn cynyddu pan fydd negeseuon yn cael eu personoli ar sail amseriad, ymddygiad, demograffeg a lleoliad y prynwr.\nEginiad Gwyddor Data - mae technoleg data fawr bellach yn hygyrch i'r llu ac mae busnesau bach a chanolig yn cael mynediad at ddata rhagfynegol nad oeddent erioed o'r farn ei fod yn bosibl.\nBlaenoriaethu Symudol - apiau symudol, cyfryngau cymdeithasol, fideo, pori symudol, pori symudol ar sail lleoliad ... mae'r ddyfais symudol bellach yn ganolog i'n hymgysylltiad ar-lein.\nMarchnata Ffliw - mae chwilio am y bobl sy'n berchen ar eich rhagolygon a gweithio gyda nhw i ddylanwadu ar y gynulleidfa honno yn cael canlyniadau anhygoel wrth i ymgysylltu arddangos a chwilio bylu.\nRealiti Rhyddiedig a Rhyddach - Mae Cube newydd grybwyll rhithwir, ond nid wyf yn siŵr y bydd yn fargen mor enfawr â realiti estynedig. Mae'n ymddangos bod gan y gallu i wella ein hymgysylltiad â'r byd rydyn ni'n byw ynddo fwy o bosibiliadau yn fy marn i.\nMynegeio Apiau - dylai offer adeiladu i helpu ymwelwyr fod yn ganolog i bresenoldeb marchnata digidol pob cwmni. Fe wnaethon ni adeiladu a cyfrifiannell trosi uned ar gyfer gwneuthurwr cemegol sydd wedi dod y gorau yn eu diwydiant ac a ddefnyddir gan bawb yn eu marchnad darged - gan arwain at ymwybyddiaeth ac addasiadau gwych.\nTechnoleg Gwisgadwy ac IoT - Mae marchnata a thargedu technolegau gwisgadwy lleol yn gyfle gwych i gwmnïau ryngweithio a gwthio negeseuon yn uniongyrchol lle mae'r darpar neu'r cwsmer yn talu sylw.\nMarchnata Omni-Sianel - Mae cydgyfeiriant marchnata ar-lein ac all-lein wedi esblygu. Mae hyd yn oed yn dod â'r marchnata traddodiadol yn ôl lle clywir eich neges yn syml oherwydd nad oes cymaint o gystadleuaeth.\nTags: 2016estynedig realitidata mawrgwyddoniaeth datatueddiadau marchnata digidolmasnach fyd-eangmarchnata dylanwadwyry rhyngrwyd o bethauIOTMarchnata Symudol a Thabledimynegeio apiau symudolapps symudolpersonolienillion ar fuddsoddiadROItueddiadautueddiadau i'w gwyliorhithwirdebtechnoleg wisgadwy


BBC - Toriadau: Ergyd i bobl anabl\nDiweddarwyd: Dydd Llun, 18 Hydref 2010, 09:50 GMT 10:50 UK\nToriadau: Ergyd i bobl anabl\nMae Anabledd Cymru yn un o bump corff sy'n feirniadol o'r toriadau.\nMae sefydliadau sy'n cynrychioli'r anabl yng Nghymru yn poeni y bydd ergyd ddwbl i bobl yng Nghymru gyda chyhoeddiad toriadau'r llywodraeth.\nDywed Anabledd Cymru fod gan Gymru'r canran uchaf o bobl anabl yn y DU, a'r canran fwyaf o bobl yn hawlio budd-dal anabledd.\nMae pump o fudiadau wedi uno i wneud yr alwad sef Anabledd Cymru, Anabledd Dysgu Cymru, Mind Cymru, Cyngor Cymru i'r Dall a Chyngor Cymru i Bobl Fyddar\nMaen nhw'n galw ar Lywodraeth Prydain a Llywodraeth y Cynulliad i ailystyried torri budd-daliadau, ac i asesu o'r newydd yr effaith y bydd unrhyw doriadau'n cael ar bobl anabl.\nDywedodd Prif Weithredwr Anabledd Cymru, Rhian Davies:\n"O ystyried dibyniaeth Cymru ar y sector cyhoeddus fel cyflogwr ac fel darparwr gwasanaethau cyhoeddus, mae'r toriadau arfaethedig yn drychineb i'r nifer fawr o bobl anabl yng Nghymru sy'n cael ei gorfodi i fod yn ddibynnol ar fudd-daliadau a mathau eraill o gefnogaeth y wladwriaeth.\n"Bydd cael gwared â'r rhwyd achub yma cyn mynd i'r afal a gwahaniaethu yn y gweithle a rhwystrau i fywyd annibynnol yn arwain at bobl anabl yn cael eu gwthio ymhellach i dlodi, a dibyniaeth ar deulu."\nDywedPhil Stevens yw Cyfarwyddwr Cyngor Cymru i'r Dall bod nifer y bobl yng Nghymru sydd â nam ar eu golwg 7% yn uwch nag unman arall yn y DU.\n"Mae toriadau sy'n bygwth darparu gwasanaethau yn peryglu annibyniaeth a diogelwch pobl anabl. "\nBydd Llywodraeth San Steffan yn cyhoeddi casgliadau eu hadolygiad ar wariant cyhoeddus ddydd Mercher.\nDywed Llywodraeth y Cynulliad y byddant yn ymateb yn llawn ar ôl clywed y manylion ond maen nhw eisoes wedi dweud y byddant yn amddiffyn gwasanaethau rheng flaen.\nAnabledd Cymru (Saesneg)\nCyngor Cymru i'r Dall (Saesneg)\nCyngor Cymru i Bobl Fyddar (Saesneg)


LeadLearners.Org™ Thanks to all our 990206 visitors today, Sunday, 25/Aug/2019\nMyfyrwyr ledled y byd Taiwan Bioamrywiaeth PhD TIGP BIODIV Academia Sinica Chwefror 2019\nYnglŷn â'r Rhaglen Bioamrywiaeth TIGP\nMae TIGP-BIODIV yn cynnwys> 40 o gyfadrannau gan Academia Sinica a Phrifysgol Genedlaethol Normal Taiwan, y mae ei ymchwil yn cynnwys pynciau amrywiol ar draws ecoleg, biogeograffeg, geneteg esblygiadol a genomeg, bioleg morol a systematig. Yn ogystal â chyfleusterau labordy modern, mae gan ymchwilwyr fynediad i orsaf ymchwil morol yn Ynys Werdd, yr Amgueddfa Ymchwil Bioamrywiaeth, a chyfleuster craidd genomeg genhedlaeth nesaf.\nAnogir myfyrwyr posib i archwilio'r ymchwil sydd ar y gweill yn TIGP- BIODIV a chysylltu â mentoriaid cyfadran unigol am gyfleoedd yn eu grŵp, gweler Rhestr Gyfadrannau ar ein gwefan: http://tigp-bp.biodiv.tw/ am fanylion ychwanegol.\nMae ymgeiswyr llwyddiannus yn derbyn cymrodoriaethau graddedig am o leiaf 3 blynedd, os byddlonir gofynion y rhaglen. Yn ystod y flwyddyn gyntaf yn y rhaglen, gall myfyrwyr graddedig ddewis cylchdro ymhlith yr holl labordai TIGP-BIODIV. Cynigir pob cwrs yn Saesneg.\nMae Academia Sinica a Phrifysgol Genedlaethol Normal Taiwan wedi'u lleoli yn Taipei, Taiwan. Mae Taipei yn ddinas fywiog, fyd-eang, sy'n gyfoethog o fewn diwylliannau ac yn agos at y cefnforoedd a'r mynyddoedd ar gyfer ymchwil a phleser\nBydd myfyrwyr sydd â gradd BS neu MS o sefydliad achrededig yn cael eu hystyried i'w derbyn. Defnyddir y meini prawf / deunydd canlynol i werthuso cymwysterau'r ymgeisydd ar gyfer derbyn:\n4. Trawsgrifiadau Israddedig a / neu Raddedigion Academaidd\nAm fwy o wybodaeth ynglŷn â Rhaglen Bioamrywiaeth (BIODIV), ewch i wefan y rhaglen yn: http://tigp-biodiv.biodiv.tw/


Compare Bible readings for Esra 3 in the BNET and the KJV - Bible Society\nEsra 3 BNET\nAiladeiladu'r allor, a dechrau aberthu\n1Roedd pobl Israel i gyd wedi setlo i lawr yn eu trefi. Yna yn y seithfed mis3:1 seithfed mis Tishri (neu Ethanim), sef seithfed mis y calendr Hebreig, o tua canol Medi i ganol Hydref. Hwn oedd y mis pwysica yn grefyddol: gyda Gŵyl yr Utgyrn ar y diwrnod cyntaf (Lefiticus 23:23-25; Numeri 29:1-6), Dydd y Cymod ar y degfed (Lefiticus 16:29-31), a Gŵyl y Pebyll am wythnos o'r pymthegfed ymlaen (Lefiticus 23:39-43). dyma pawb yn dod at ei gilydd i Jerwsalem. 2A dyma Ieshŵa fab Iotsadac a'r offeiriaid oedd gydag e, a Serwbabel fab Shealtiel a'i ffrindiau, yn ailadeiladu allor Duw Israel. Wedyn gallen nhw ddod ag offrymau i'w llosgi a dilyn y cyfarwyddiadau roedd Duw wedi'u rhoi i Moses, ei broffwyd. 3Er bod ganddyn nhw ofn y bobl leol,3:3 y bobl leol Pobl o wledydd eraill oedd wedi symud i'r wlad yn ystod cyfnod y gaethglud (gw. Esra 4:2). dyma nhw'n gosod yr allor ar ei safle wreiddiol, a dechrau llosgi offrymau i'r ARGLWYDD arni bob bore a nos. 4Dyma nhw'n dathlu Gŵyl y Pebyll, a chyflwyno'r nifer cywir o offrymau i'w llosgi bob dydd, fel roedd y cyfarwyddiadau'n dweud.3:4 Numeri 29:12-38 5Wedyn dyma nhw'n dod â'r offrymau arferol oedd i'w llosgi – yr offrymau misol ar ŵyl y lleuad newydd,3:5 Numeri 28:11-15 a'r offrymau ar gyfer y gwyliau eraill pan oedd pobl yn dod at ei gilydd i addoli; a hefyd yr offrymau roedd pobl yn eu rhoi yn wirfoddol. 6Dechreuon nhw losgi offrymau i'r ARGLWYDD ar ddiwrnod cynta'r seithfed mis. Ond doedd y gwaith o ailadeiladu teml yr ARGLWYDD ddim wedi dechrau eto.\n7Felly dyma'r bobl yn rhoi arian i gyflogi seiri maen a seiri coed i weithio ar y Deml. A dyma nhw'n prynu coed cedrwydd gan bobl Sidon a Tyrus a thalu am y rheiny gyda cyflenwad o fwyd, diodydd ac olew olewydd. Roedden nhw'n dod â'r coed i lawr o fryniau Libanus i'r arfordir, ac yna ar rafftiau i borthladd Jopa.3:7 Jopa Roedd porthladd Jopa ryw 36 milltir o Jerwsalem (gw. 2 Cronicl 2:16). Roedd y Brenin Cyrus o Persia wedi rhoi caniatâd i hyn ddigwydd.\n8Dyma'r gwaith o adeiladu teml Dduw yn dechrau flwyddyn a mis ar ôl iddyn nhw ddod yn ôl o Babilon i Jerwsalem. Serwbabel fab Shealtiel a Ieshŵa fab Iotsadac ddechreuodd y gwaith, gyda'r offeiriaid, y Lefiaid, a phawb arall oedd wedi dod yn ôl i Jerwsalem o'r gaethglud. A dyma nhw'n penodi Lefiaid oedd dros ugain oed i arolygu'r gwaith oedd yn cael ei wneud ar deml yr ARGLWYDD. 9Dyma Ieshŵa yn penodi ei feibion a'i berthnasau ei hun, Cadmiel a Binnŵi (sef meibion Hodafïa), i fod yn gyfrifol am y gweithwyr. Hefyd meibion Chenadad, a'u meibion nhw, a'u perthnasau o lwyth Lefi.\n10Pan gafodd sylfeini teml yr ARGLWYDD eu gosod, dyma'r offeiriaid yn eu gwisgoedd seremonïol yn canu utgyrn, a'r Lefiaid (sef meibion Asaff) yn taro symbalau, i foli'r ARGLWYDD. Roedden nhw'n dilyn y drefn roedd Dafydd, brenin Israel, wedi'i gosod. 11Roedden nhw'n canu mewn antiffoni, wrth foli ac addoli'r ARGLWYDD:\nMae ei haelioni i Israel yn ddiddiwedd!”\nA dyma'r dyrfa i gyd yn gweiddi'n uchel a moli'r ARGLWYDD am fod sylfeini'r deml wedi'u gosod. 12Ond yng nghanol yr holl weiddi a'r dathlu, roedd llawer o'r offeiriaid, Lefiaid a'r arweinwyr hŷn yn beichio crio. Roedden nhw'n cofio'r deml fel roedd hi, pan oedd hi'n dal i sefyll. 13Ond doedd neb wir yn gallu gwahaniaethu rhwng sŵn y dathlu a sŵn y crio. Roedd pobl yn gweiddi mor uchel roedd i'w glywed o bell.


Datganiad Ysgrifenedig - Cytundeb Cyflenwi Tai rhwng Llywodraeth Cymru, Ffederasiwn Adeiladwyr Cartrefi a Ffederasiwn y Meistr Adeiladwyr (12 Mehefin 2017) | LLYW.CYMRU\nDatganiad Ysgrifenedig - Cytundeb Cyflenwi Tai rhwng Llywodraeth Cymru, Ffederasiwn Adeiladwyr Cartrefi a Ffederasiwn y Meistr Adeiladwyr\nMae Llywodraeth Cymru yn cydnabod pa mor bwysig yw adeiladu tai yn y sector preifat, nid yn unig wrth ddarparu cartrefi sydd mawr eu hangen, ond hefyd er mwyn sicrhau'r manteision economaidd ehangach sy'n dod yn sgil adeiladu tai fel creu swyddi, a phob math o effeithiau ar y gadwyn gyflenwi.\nYn y blynyddoedd diwethaf, mae'r diwydiant tai yng Nghymru wedi gweld adferiad cyson - gyda mwy o ddatblygiadau newydd yn dechrau a chartrefi newydd yn cael eu codi. Mae hyn yn newyddion da ac yn dangos yr effaith gadarnhaol y mae polisi Llywodraeth Cymru yn ei chael drwy gynlluniau fel Cymorth i Brynu - Cymru. Ar ddiwedd Ebrill 2017, roedd y cynllun hwn wedi helpu i godi a gwerthu 5064 o unedau o eiddo.\nFodd bynnag, mae'r sector a Llywodraeth Cymru yn sylweddoli bod angen gwneud mwy os ydym am sicrhau bod y cyflenwad tai yn diwallu ein hangen cynyddol am dai, ac yn gallu ateb heriau fel tlodi tanwydd, newid yn yr hinsawdd, newid demograffig a'r effaith y mae'r problemau hyn yn ei chael ar iechyd a gofal cymdeithasol er enghraifft.\nBlaenoriaeth Llywodraeth Cymru yw cynyddu'r cyflenwad tai a sicrhau bod y gwaith adeiladu yn cynnig y manteision mwyaf drwy ddod â swyddi a phrentisiaethau i ardaloedd lleol. Mae codi 6,000 o gartrefi yn ystod ail gam Cymorth i Brynu - Cymru hefyd yn cyfrannu at gyrraedd targed y Llywodraeth o sicrhau 20,000 o dai cynaliadwy dros gyfnod y weinyddiaeth hon.\nBydd y Cytundeb yn helpu i gyflawni'r ymrwymiad hwn, ac mae wedi cael ei ddatblygu mewn partneriaeth â’r sector, gan weithio'n agos gyda Ffederasiwn Adeiladwyr Cartrefi a Ffederasiwn y Meistr Adeiladwyr.\nMae'r Cytundeb yn amlinellu ymrwymiadau Llywodraeth Cymru, Ffederasiwn Adeiladwyr Cartrefi a Ffederasiwn y Meistr Adeiladwyr am weddill cyfnod y weinyddiaeth hon, ac mae Llywodraeth Cymru wedi ymrwymo i:\nfynd ati i ymgysylltu â'r diwydiant i helpu i lywio polisi tai yn y dyfodol a nodi beth yw'r rhwystrau pwysicaf i'r cyflenwad tai yng Nghymru.\nystyried ac egluro beth fydd yn digwydd ar ddiwedd ail gam y cynllun Cymorth i Brynu - Cymru.\ngweithredu a monitro'r agenda cynllunio cadarnhaol a'r newidiadau o ran Rheoli Datblygu.\ngweithio gydag Awdurdodau Lleol i sicrhau bod pob awdurdod cynllunio yng Nghymru yn mabwysiadu Cynllun Datblygu Lleol ac yn cynnal adolygiadau amserol lle y bo angen.\ngweithio gydag Awdurdodau Cynllunio Lleol a sefydliadau trydydd sector i fynd ati'n rhagweithiol i annog cwmnïau adeiladu bach a chanolig i gymryd rhan yn y broses o baratoi’r Cynllun Datblygu Lleol.\nnodi'r posibilrwydd o ryddhau mwy o dir y sector cyhoeddus ar gyfer buddsoddi mewn tai, ac wrth wneud hynny, ystyried anghenion pawb sy'n adeiladu tai, o fusnesau bach a chanolig sy'n chwilio am safleoedd llai i gwmnïau mawr a fyddai'n gallu datblygu darnau o dir dipyn mwy.\ndatblygu polisïau newydd i annog cwmnïau adeiladu bach a chanolig i dyfu, a gweithio gyda'r diwydiant i edrych ar opsiynau i annog adeiladwyr cyffredinol mewn BBaCh i gamu i'r farchnad adeiladu tai fel y prif gontractwyr.\nedrych ar ddulliau o ddatblygu hyfywedd ym mhob cam o'r broses gynllunio yn dilyn canfyddiadau'r Astudiaeth Hyfywedd Hydredol.\nadolygu'r baich rheoleiddiol lle y bo'n bosibl i sicrhau bod Cymru yn parhau i fod yn gystadleuol.\ngweithio gydag Awdurdodau Cynllunio Lleol i sicrhau bod y gwaith o ddarparu tai yn cael ei fonitro a bod camau priodol yn cael eu cymryd lle nad oes modd dangos cyflenwad pum mlynedd o dir.\nedrych ar sut y gellid cefnogi adeiladwyr tai i wneud mwy i fynd i'r afael â heriau megis tlodi tanwydd, newid yn yr hinsawdd a newid demograffig.\nMae'r Ffederasiwn Adeiladwyr Cartrefi a Ffederasiwn y Meistr Adeiladwyr a'u haelodau wedi ymrwymo i:\nddefnyddio'r cynllun Cymorth i Brynu Cymru i sicrhau bod aelwydydd yn cael y cyfle gorau posibl i brynu tŷ am y tro cyntaf.\ngweithio mewn partneriaeth â Llywodraeth Cymru, Awdurdodau Lleol ac eraill i gynyddu'r cyflenwad o gartrefi newydd yng Nghymru lle y bo'n bosibl.\nsicrhau'r manteision cymunedol mwyaf drwy fuddsoddi'n lleol, a chyfleoedd eraill wedi'u targedu, gan gynnwys cynyddu niferoedd y prentisiaethau a chynlluniau hyfforddi a datblygu Busnesau Bach a Chanolig lleol.\nhelpu i ddatblygu'r agenda sgiliau adeiladu.\ndarparu tystiolaeth fanwl er mwyn llywio a siapio polisi tai newydd.\ngweithio gyda Chymdeithasau Tai ac Awdurdodau Lleol i ddarparu tai fforddiadwy fel rhan o gynlluniau tai preifat.\nedrych ar sut y gallant helpu i ddatblygu a darparu modelau newydd o dai.


E-fwletin 21 Mehefin 2020 | Cristnogaeth 21\n“Tynnu i lawr y cedyrn o’u heisteddfâu….”\nMae tri darlun yn glynu yn y cof am gynnwrf yr wythnosau diwethaf.\nCerflun efydd o lofrudd gwyn a wnaeth ffortiwn ar werthu caethion, yn cael ei dynnu i lawr a’i daflu i ddoc Bryste.\nDyn du yn cario ar ei ysgwyddau ddyn gwyn a anafwyd mewn gwrthdystio chwyrn yn Llundain.\nDyn gwyn â’i gefn tuag at y camera yn arllwys ei ddŵr gerllaw cofeb i blismon a laddwyd mewn ymosodiad terfysgol flwyddyn neu ddwy yn ôl.\nHiliaeth yw’r cefndir cyffredin y tri llun. Protest gyfiawn yw Black Lives Matter (BLM) yn erbyn lladd pobl dduon, dynion ifanc yn bennaf, gan heddlu yn America, peth sy’n parhau traddodiad di-ddeddf y ‘lynching’ oedd yn ddifyrrwch prynhawn Sul i Gristnogion gwyn De America ar un cyfnod. Mae diwylliant gynnau i bawb yn golygu bod llu o bobl wynion hefyd yn dioddef yr un cam.\nMae’r tri llun yn tystio naill ai i rym neu i berygl tyrfa o bobl wedi gwylltio neu wedi meddwi. Y mae angen disgyblaeth ac undod ysbrydol i rwystro torf rhag troi’n giwed dreisgar. Yr oedd Ghandi yn hyfforddi pobl sut i fod yn ddi-drais mewn protest. Pan oedd Martin Luther King yn ei anterth yr oedd diwylliant o hunan ddisgyblaeth a gweddi yn clymu’r dorf yn uned o ddyheu am gyfiawnder. Dymchwelwyd y cerflun o Colston ym Mryste i ‘Hwre’ gan filoedd – minnau’ n eu plith. Ond oherwydd natur dorfol y cyfryngau, mae mwy o sylw yn cael i roi i ddymchwel cerfluniau erbyn hyn nag i ddymchwel hiliaeth. Ardderchog o beth wythnos yn ddiweddarach oedd gweld urddas argyhoeddedig peldroediwr ifanc croenddu yn ennill dadl o blaid plant newynog. Gallai hynny wneud mwy yn erbyn hiliaeth na’r protestio.\nAc mae’r criw o ddynion du a arbedodd fywyd creadur gwyn o’r aden dde yn arddangos dynoliaeth gref a thrugarog oedd yn drech na bygythiadau ciwed ddi-feddwl. Trawiadol hefyd mai ei deulu ei hun a ddywedodd wrth yr heddlu pwy oedd yr un yn gollwng ei ddwr ger cofeb i heddwas a laddwyd wrth wneud ei waith o ddiogelu’r cyhoedd. Yr oedd arnynt gywilydd ohono – ac yntau ohono’i hun erbyn hyn.\nY lleiaf y gallwn ei wneud ydi dysgu am hanes pobl dduon yma ym Mhrydain, ac yn arbennig yng Nghymru. (Mae’r enw Floyd yn swnio fel llygriad o’r enw Lloyd/Llwyd. Pwy tybed oedd y Llwyd hwnnw oedd yn berchennog cyndeidiau George Floyd?) Nid peth hawdd yw newid cwricwlwm hanes, fel y gwyddom yng Nghymru ac mae angen i ninnau glywed hanes disgynyddion y caethion.\nNa wrthwynebwch ddrwg meddai Iesu wrth ei ddilynwyr, ac mae’n haws deall pam pan welwn weithredoedd sy’n peri rhyfeddod a llawenydd. Gallwn ddechrau trwy ddiheintio’n calonnau o bob rhagfarn cudd anymwybodol ynom ni’n hunain a’n gwared rhag pob hunan-gyfiawnder a gwrando.\n“Dydw i ddim am sylweddoli faint y mae rhyddid yn ei hawlio gen i, na faint o ymroddiad mewn cariad a thangnefedd y bydd ei angen”. (Rumi, bardd Sufi o’r Dwyrain Canol).\nSESIWN ZOOM C21\n7:00 p.m. Nos Fercher, 15fed Gorffennaf\n‘ADDOLI YN Y CYFNOD CLO’\nRhannu profiadau yng nghwmni:\nRhodri Darcy, Beti Wyn James, Evan Morgan\nLlywydd: Enid Morgan\nCadeirydd y drafodaeth: Emlyn Davies\nBydd y Cyfarfod Cyffredinol Blynyddol yn dilyn yn syth wedyn.\nRhaid cofrestru i gael cyfrinair er mwyn ymuno.\nAnfonwch e-bost at: cristnogaeth21@gmail.com neu atebwch y neges hon.\nCofnodwyd hwn yn E-Fwletin ar Mehefin 21, 2020 gan Golygydd.\n← Addoli yn y Cyfnod Clo – Cynhadledd Zoom a Chyfarfod Blynyddol E-fwletin 28 Mehefin 2020 →


Wagonex yn arwain y ffordd wrth sbarduno'r sector modurol | Banc Datblygu Cymru\nWagonex yn arwain y ffordd wrth sbarduno'r sector modurol\nWedi ei gyhoeddi: 05/06/2020\nMae Cofid-19 wedi bod yn ddinistriol i’r sector modurol, gyda gwerthiant ceir newydd y DU ym mis Ebrill yn gostwng i ffigurau nas gwelwyd er 1946. Dim ond 871 o geir a werthwyd i gwsmeriaid manwerthu yn ystod y mis, a’r 3,500 arall yn mynd i brynwyr fflyd a busnes.\nGydag ystafelloedd arddangos ceir ar gau yn ystod y mis a phobl wedi cael eu cyfyngu i deithio hanfodol yn unig, nid yw'r ffigurau hyn yn syndod o gwbl. Mae'r sector yn gobeithio gweld adferiad cyflym unwaith y bydd ystafelloedd arddangos yn ail agor. Mae yna bryder, serch hynny, gyda dirwasgiad ar y gorwel, y bydd pobl yn amharod i ymrwymo i brynu car, yn union fel yr oeddent ar ôl dirwasgiad 2008.\nFodd bynnag, mae un cwmni meddalwedd o Gaerdydd yn cynnig datrysiad a allai fod yn achubiaeth ar gyfer delwriaethau ceir. Yn lle'r modelau perchnogaeth traddodiadol neu brydlesi tymor hir, mae Wagonex yn darparu gwasanaeth tanysgrifio ceir, gyda hyd y contract yn rhedeg o gyn lleied â mis i hyd at ddwy flynedd.\nGall cwsmeriaid gymryd tanysgrifiad ar-lein, a chael ystod eang o gerbydau ac opsiynau tanysgrifio i ddewis ohonynt. Mae'n wasanaeth hyblyg iawn hefyd, gyda chwsmeriaid yn gallu newid eu ceir a newid hyd eu tanysgrifiad. Mae'r ffi yn cynnwys yswiriant, a danfonir ceir at ddrws y cwsmer.\nCafodd cysyniad tanysgrifio Wagonex ei greu cyn y pandemig gan gwmni o feddylwyr ifanc creadigol ac arloesol, a oedd yn cwestiynu pam ei bod yn angenrheidiol ymgymryd ag ymrwymiad ariannol perchnogaeth neu brydles hir i gael car. Ond gallai'r syniad fod yn fwy poblogaidd rwan, gyda chyhoedd sy'n gyrru'n ehangach, yn yr hinsawdd sydd ohoni o ansicrwydd ariannol a nerfusrwydd ynghylch defnyddio trafnidiaeth gyhoeddus.\nGan gydnabod pryderon pethau fel ag y maen nhw ar hyn o bryd, mae Wagonex yn cynnig ei wasanaeth tanysgrifio ar-lein am ddim i ddelwriaethau a gweithgynhyrchwyr am dri mis, yn y gobaith y bydd yn rhoi hwb i fusnes y sector cythryblus. Gallai hyn nid yn unig ychwanegu dimensiwn arall at y gwasanaethau y mae delwriaethau yn eu darparu, trwy ganiatáu i gwsmeriaid brynu tanysgrifiadau ar-lein ond fe allai hefyd helpu i oresgyn materion yn ymwneud â phellter cymdeithasol.\nMae'n sicr y bydd yr ychydig fisoedd nesaf yn heriol i'r sector modurol. Trwy helpu delwriaethau a gweithgynhyrchwyr ceir i ddarparu gwasanaeth amgen, hyblyg a hawdd ei ddefnyddio i gwsmeriaid, ac un sy'n lleihau eu pryderon ynghylch ymgymryd ag ymrwymiadau ariannol mawr, gallai Wagonex achub eu busnesau.\nDywedodd Toby Kernon, Prif Weithredwr a Sylfaenydd Wagonex:\n“Rydyn ni'n edrych ymlaen at weithio gyda busnesau ledled y wlad a helpu i gael eu cerbydau ar y lôn. Rydyn ni'n gwneud popeth o fewn ein gallu i helpu busnesau i godi yn ôl ar eu traed trwy gynnig y gefnogaeth hon."\nDywedodd Nathaniel Cars:\n“Mae'r fenter yn hollol wych. Mae cael cynnyrch ychwanegol sy'n eistedd rhwng rhentu a bod yn berchen, ac sy'n cynnig hyblygrwydd llwyr i'n cwsmeriaid, yn union beth mae'r diwydiant wedi bod yn chwilio amdano."


Prawf i ddangos os ydy pobl wedi cael Covid-19 ‘100% yn gywir’ – Golwg360\nPrawf i ddangos os ydy pobl wedi cael Covid-19 ‘100% yn gywir’\nFe fydd yn gallu dangos os oes gan bobl rywfaint o imiwnedd i’r firws\nCynnal profion Covid-19\nMae prawf newydd sy’n gallu dangos os ydy pobl eisoes wedi cael eu heintio gyda’r coronafeirws “100% yn gywir”, yn ôl arweinwyr iechyd cyhoeddus.\nRoedd y Prif Weinidog Boris Johnson wedi dweud bod profion o’r fath yn hynod o bwysig oherwydd fe allai ddatgelu faint o bobl sydd eisoes wedi cael Covid-19 ac sydd o bosib a rhywfaint o imiwnedd.\nDywedodd Iechyd Cyhoeddus Lloegr wythnos ddiwethaf bod arbenigwyr gwyddonol yn Porton Down wedi cynnal asesiad annibynnol o brawf gwaed newydd sydd wedi cael ei ddatblygu gan gwmni fferyllol yn y Swistir.\nDangosodd yr asesiad bod prawf cwmni Roche 100% yn fanwl gywir wrth geisio dangos os yw pobl wedi cael Covid-19 yn y gorffennol.\nEr nad yw’n glir ar hyn o bryd faint o imiwnedd rhag Covid-19 sydd gan bobl sydd eisoes wedi’u heintio, dywedodd yr Athro John Newton, cydlynydd cenedlaethol y Rhaglen Profi Coronafeirws yn y Deyrnas Unedig, ei fod yn “ddatblygiad positif iawn.”\nCartrefi gofal ‘wedi’u gadael i lawr yn wael’ gan Lywodraeth Cymru, medd adroddiad\nDywedodd Pwyllgor Iechyd Senedd Cymru fod Gweinidogion yn rhy araf yn lansio trefn brofi ar gyfer staff a phreswylwyr ar ddechrau'r argyfwng


Damwain Llanybydder: “Mae pawb mewn sioc” – Golwg360\n23 Hydref 2018 am 12:22 Diweddarwyd am 20:20\nMae cynghorydd lleol yn dweud bod damwain yn Sir Gaerfyrddin lle bu farw plentyn tair oed yn “drychineb lwyr”.\nCafodd yr heddlu eu galw toc cyn 4:30yp ddydd Sul (Hydref 21) yn dilyn adroddiadau bod plentyn wedi marw ar ôl cael ei daro gan gerbyd ar eiddo preifat ger Llanybydder.\nMae golwg360 yn deall bod y plentyn wedi marw o ganlyniad i ddamwain ar dir rhent ger Llanybydder, a bod y teulu’n dod o fferm Glyncoch yn ardal Gorsgoch.\n“Mae pawb mewn sioc,” meddai Euros Davies, sy’n cynrychioli ardal Llanwenog ar Gyngor Ceredigion\n“Bydde’r teulu byth wedi meddwl wrth fynd ymlaen â’u gwaith fel arfer, y bydden nhw ddim yn dod gartref heb eu mab nhw.\n“Mae’n drychineb lwyr.”


Aroswch yn Canolfan Awyr Agored Dolygaer – Parkwood - Y Bwthyn\nY Ganolfan Ddinesig, Merthyr Tudful CF47 8AN\nDarganfyddwch y Canolfan Awyr Agored Dolygaer – Parkwood - Y Bwthyn\nMae bwthyn Dolygaer yn le unigryw i ymlacio a dianc rhag prysurdeb bywyd bob dydd. Mae’r golygfeydd o’r Bwthyn, yn edrych dros gronfa ddŵr Pontsticill yn odidog.\nMae’r adeilad wedi ei adnewyddu’n llwyr ac yn cynnwys mynediad i’r rhyngrwyd a theledu.\n1 x ystafell ddwbl\n2 x ystafell ddwbl (Gellir newid yn sengl)\nArdal lolfa a chegin llawn offer\nYstafell ymolchi a thŷ bach ar wahân\nMae’r brif ystafell wely’n olau ac eang ac yn cynnwys gwely dwbl. Ceir hefyd ddwy ystafell ddwbl arall a chwpwrdd dillad. Gall gwelyau dwbl, cyfforddus yr ystafelloedd dwbl gael eu rhannu a’u newid yn ddwy ystafell sengl neu’n un dwbl sy’n eu gwneud yn addas ar gyfer grwpiau o bob math. Mae’r gegin yn cynnwys yr holl offer sydd eu hangen arnoch gan gynnwys oergell/rhewgell, hob, popty a microdon fel y gallwch deimlo’n gartrefol o’r funud y byddwch yn cyrraedd. Mae yma ystafell wely sy’n cynnwys cawod ddwbl a basin ymolchi yn ogystal â thŷ bach a basin ymolchi ar wahân. Gall ardal y lolfa eistedd chwech o bobl.


Cymru yng Ngwyl Caeredin 2013 | Lowri Haf Cooke\n← Adolygiad Teledu: The White Queen (BBC1)\nAdolygiad Ffilm: Ony God Forgives (18) →\nCymru yng Ngwyl Caeredin 2013\nCofnodwyd ar Awst 26, 2013\tgan lowrihafcooke\nGyda dyddiau’n unig ar ôl o Wyl Ymylol Caeredin 2013, penderfynais fod bywyd yn rhy fyr i golli mas, gan hedfan i fyny ar gyfer y penwythnos olaf.\nRo’n i’n wyryf i’r wyl ’nol yn 2011, ond tro ma ro’n i’n gwybod yn union beth i ddisgwyl; tridiau o hwyl a phrofiadau newydd sbon, a chwa o egni creadigol.\nNid pawb fodd bynnag fyddai’n ystyried hedfan i Gaeredin wedi parti priodas gwyllt. Dyna’i gyd ddweda i yw y cyrhaeddais yr Alban gyda’m traed yn dirgrynu i hits Madonna a’r Pet Shop Boys.\nY sioe gyntaf i mi ei phrofi oedd yr ateb perffaith i benmaenmawr; My Name is Sue gan y Cymro aml-dalentog Dafydd James. Dwy flynedd yn ôl yng Nghaeredin ces fy llorio gan Llwyth, er i mi’i phrofi hi ddwywaith o’r blaen. Ond nid sesh yng nghwmni pedwar ffrind hoyw oedd ar yr agenda tro hwn ond gwibdaith swreal yng nghwmni annwylbeth abswrdaidd o’r enw Sue.\nCroesawodd yr annwylbeth ei hun (Dafydd James) y gynulleidfa i’w sioe , wrth gynnig platiad o fisgedi Bourbon i bawb a feiddiodd groesi ei rhiniog. Cafwyd awgrym go dda o hiwmor yr hen ferch , wrth iddi gynnig sylwebaeth ar ymarweddiad rhai, a gwynto gwallt y lleill.\nYr hyn a ddilynodd oedd awr o gomedi cerddorol wrth i Sue rannu hanes ei bywyd hi. Fe wnaeth hi hyn trwy gyfrwng cyfres o ganeuon gorffwyll tra’n eistedd o flaen ei phiano.\nNid merch gyffredin mo Sue, rhaid pwysleisio hynny o’r cychwyn; mae ganddi ei steil unigryw ei hun. Ond serch ei bob aflêr a’i chardigan lwyd, mae hi’n mynnu gwrandawiad astud i’w straeon o gyrion cymdeithas.\nYmysg ei hobsesiynau hi y mae bysus Caerdydd, opera sebon Emmerdale a ffilmiau Julia Roberts (gyda Sleeping With The Enemy yn ffefryn mawr). Mae hel atgofion am de parti ei phlentyndod yn falm i’r enaid ac yn ddihangfa i’r ddynes fregus. Ond ceir brathiad annisgwyl i bob un stori, wrth i ni gael ein llusgo ymhellach i psychosis swbwrbaidd Sue.\nDros yr awr o sioe profwn athrylith Dafydd James a’i bartner sgrifennu rheolaidd, Ben Lewis. Ceir cefnogaeth gerddorol gan dair “Sue” arall; band cefndirol o drychiolaethau sy’n edrych fel Wednesday Adams, pe bai’n siopa ym min bargeinion Marks and Sparks.\nO’r boen o gael ei bwlio ym Mharc y Rhath i gyfnod chwerwfelys mewn ysgol fonedd yn y Swisdir , hyd at daith fws lloerig heibio Stadiwm y Mileniwm a marwolaeth ei thad ar Route 66. Caiff pob un o’r profiadau hyn eu dathlu’n gerddorol, gyda chefnogaeth afieithus y gynulleidfa, ddaw’n rhan annatod o’r sioe.\nAdeiledir yn grefftus at grescendo gorffwyll, sy’n gorffen gyda’r dorf yn eu dyblau – ac eisioes ar eu traed. Dim ond hen law ar y gêm hon gallai sicrhau standing ovation parod, yn dilyn Mexican Wave torfol i gyfeiliant “We’re All Going To Die”; hyn oll, gyda llaw, tra fod seren y sioe yn gelain ar lawr.\nCroesir y ffin denau droeon rhwng dagrau a digrifwch, mewn cynhyrchiad llawn asbri abswrd.\nBydd sioe My Name is Sue yn dychwelyd i Gymru yn yr hydref ar gyfer perfformiad yng Nghanolfan Chapter, Caerdydd ar nos Fawrth, Tachwedd 26ain, 2013. Cliciwch yma am ragor o wybodaeth.\nO’r hollol abswrd i’r hynod amserol; enillydd gwobr gyntaf James Tait Black am Ddrama yng Ngwyl Ymylol Caeredin eleni, sef cynhyrchiad National Theatre Wales o The Radicalization of Bradley Manning gan y dramodydd Tim Price.\nCollais fy nghyfle i brofi’r ddrama hon gyntaf, pan gafodd ei llwyfannu ar fy stepen drws yn Ysgol Cardiff High yn 2012. Rwy’n ddiolchgar mewn ffordd am hynny, gan i mi lanio yma yng Nghaeredin ddeuddydd wedi’r ddedfryd fawr, a ddenodd benawdau’r byd.\nMae’n anodd meddwl yn glir ar y funud am drallod Bradley Manning, a gyhoeddodd yn fuan wedi’i ddedfryd ei fod am fyw fel merch o’r enw Chelsea. Yn sylfaenol, dedfrydwyd Manning i bymtheg mlynedd ar hugain mewn carchar milwrol am feiddio datgelu’r gwir.\nYn fuan wedi’i arestio am ryddhau cannoedd o filoedd o ddogfennau cyfrinachol ar wefan Wikileaks yn cyfeirio at droseddau’r fyddin Americanaidd yn Iraq, datgelwyd ei berthynas â Chymru, a’r ffaith fod ei fam yn byw yn Hwlffordd- cysylltiad a daniodd chwilfrydedd National Theatre Wales.\nYn dilyn magwraeth yn Oklahoma, chwalodd priodas rhieni Manning, a symudodd Bradley a’i fam Susan i gartref ei theulu hithau yn Sir Benfro. Am gyfnod o’i arddegau, bu’n ddisgybl yn Ysgol Tasker Milward, sy’n chwarae rhan amlwg yn nrama Tim Price.\nWrth gyflwyno cefndir y milwr Americanaidd, hyd at ei garchariad yn 2010, neidia’r ddrama rhwng gyfnodau allweddol ar hyd ei ieuenctid; ei berthynas gymhleth â’i rieni alcoholig, ei brofiadau cynnar fel dyn hoyw a’i rwstredigaethau gyrfaol yn eu plith.\nFe’i gyflwynir ym mhob un agwedd fel person rhwystredig, yn ysu i ddechrau o’r newydd â llechen lan. Ei ddymuniad pennaf yw mynd i’r coleg i astudio cyfrifiaureg, ond heb arian, mae’n derbyn cyfres o McJobs ac yn cysgu yn ei gar. Cyngor ei dad, a chanddo yntau gefndir milwrol, yw troi at y fyddin am gymorth.\nYn anffodus iddo ef, una’r holl rwystredigaethau hyn i greu storom berffaith, sy’n llunio ei ffawd am byth.\nNid cyflwyniad cronolegol a geir yn y cynhyrchiad; ceir sboncio parhaol rhwng cyfnodau. Yn gefnlen i’r cyfan y mae trac sain Lady Gaga, ac mae’r sgrins hollbresennol yn ganllaw i’r gwyliwr.\nMae’n sioe swnllyd, corfforol sy’n ymosod ar y synhwyrau, sy’n llwyddo i ddenu a dieithrio bob yn ail. O gaethiwed cell unig i basic training bwystfilaidd, a phrotest fywiog yn erbyn Proposition 8; does dim lle i lonyddwch ym mywyd Manning, ac mae’n hawdd iawn cydymdeimlo ag ef.\nNid lle i enaid gael llonydd yw’r ystafell ddosbarth chwaith; yn wir, yno yn nosbarthiadau Hanes yr ysgol yn Hwlffordd, caiff gyflwyniad i griw o Gymry radicalaidd. Fel bachgen ar ei brifiant, caiff ei gyffroi’n llwyr gan hyn, o hanes y Siartwyr i Ferched Beca a Dic Penderyn. Wrth ddychwelyd yn rheolaidd i’r gofod goleuedig hwn, ceir ymdrech i brofi mai yma y plannwyd yr hadau o hunan-hyder.\nPlethwyd y cyfan yn feistrolgar, ac adleisiwyd themau cyffredin ym mhob darn, wrth i chwech actor (gan gynnwys dwy ferch, y Gymraes Gymraeg Gwawr Loader yn eu plith) rannu’r her o chwarae Manning. Ni fu’n rhaid adweithio’r sgript er mwyn ymateb i’r newyddion mawr ac fe ddylai brofi llwyddiant pellach ar lwyfannau rhyngwladol.\nDwy flynedd yn ôl ces i bleser mawr wrth wylio’r comedi tywyll Richard Parker gan Gwmni Theatr 3D. Yn dilyn llwyddiant yn LA, a thaith i Chicago ar y gweill, penderfynwyd llunio dilyniant o’r enw Robert Golding (Darkman Productions).\nFfawd, rhagluniaeth a thun o sardîns oedd rhai o brif gynhwysion Richard Parker. Wrth i ddau ddyn â’r un enw gyfarfod ar hap, archwiliwyd natur cyd-ddigwyddiadau.\nAiff yr awdur, Owen Thomas, â’r gynulleidfa gam ymhellach tro ma, wrth greu gwe o gelwyddau yn Robert Golding.\nMae’r ddrama yn agor ym mwyty newydd Ariadne’s yng nghwmni’r pâr priod Robert (Alastair Sill) a Jen (Catrin Morgan) Golding. Gyda’i gwr yn gyfrifol am ariannu’r fenter, mae Jen yn awyddus i brofi i’r banciwr y bydd eu bwyty yn llwyddiant. Mae nhw’n aros i’r pensaer ymuno â nhw, sef Mark (Gareth John Bale), sy’n berffeithydd mawr, a dweud y lleia.\nOnd pan gyrhaeddai’r gwestai, caiff Robert gryn dipyn o fraw; yno’n ei wynebu y mae ysbryd o’r gorffennol, sydd yno i herio’i hunaniaeth.\nCyfunir stori arswyd amgen â conspiracy theories di-ri. Datgelir fod Mark yn arbenigwr mewn canfod gwirioneddau cudd, gan restru enghreifftiau o gelwyddau a lyncwyd gan y byd- marwolaethau Elvis, Marilyn a John Lennon i enwi ond tri – ac mae e yna i ddatgelu’r gwir am Robert Golding.\nWedi hanner cyntaf cryf o ddenu chwilfrydedd y dorf a sgript llawn ffeithiau dyfeisgar, mae’r ddrama yn ein harwain at ddiweddglo anghydnaws sy’n dwyn schlock Dan Brown i gôf.\nNid bai’r actorion, na chyfarwyddo Gareth John Bale, mo hyn- ond yn hytrach sgript sy’n efelychiad sâl o Richard Parker. Fel yn achos y ddrama wreiddiol, wefreiddiol honno, mae Bale yn wrthwynebydd caristmataidd, ond yn anffodus, does dim annwyldeb, na gwir ystyr, yn perthyn i’w gymeriad yn y dilyniant.\nRoedd Alastair Sill yn llawer gwell fel y dyn cyffredin, Richard Parker, gaiff ei hambygio i’r eithaf yn y ddrama gyntaf. Yma yn anffodus, dyw ei fanciwr hunanol ddim yn argyhoeddi o gwbl, a does dim rheswm i ni alaru am ei ffawd.\nCyniga Catrin Morgan berfformiad disglair fel y wraig di-glem, sy’n un o ddioddefwyr y pensaer Mark Parker. Fe ddylai’r cyfenw hwnnw danio dychymyg y darllenydd, ond disgwyliais well yn dilyn chwip o ddrama gyntaf.\nFedra i ddim dweud i mi brofi unrhywbeth tebyg i The Bloody Ballad (Gagglebabble & Theatr Iolo) erioed o’r blaen, sy’n cyfuno rockabilly gig a slasher pic ar lwyfan byw y theatr.\nTrawsblanwyd chwedl hynafol gan Abram Wood i un o daleithiau deheuol America’r Pumdegau, gan gyflwyno Merch o’r enw Mary a’i band The Missing Fingers mewn chwyrligwgan o rifiw.\nStori’r prif leisydd Mary a adroddir ar ei hyd, trwy gyfrwng cyfres o ganeuon afieithus. Yr awdures Lucy Rivers sydd yn arwain, fel Mary ei hun, gyda chefnogaeth gref gan griw eithriadol o gerddorion talentog.\nYr hyn a adroddir yw hanes wythnos ym mywyd Mary, sy di cael llond bol o gael ei threisio gan ei thad. Daw dieithryn i’r dre i gipio ei chalon, gan arwin at lu o lofruddiaethau hynod erchyll.\nEr mor fywiog yw’r darluniau, ac mor hwyliog yw’r darn- heb sôn am safon aruthrol y talentau ar (ac oddi ar) y llwyfan- bum yn pendroni am hir paham na ches i ngwefreiddio’n llwyr; dylai criw mor greadigol anelu’n uwch na pastiche.\nCafwyd cymariaethau anochel gyda Quentin Tarantino a David Lynch, sy’n ddigon teg, ac eto’n ddiog dros ben. Gwelwyd delweddau Southern Gothic hyd syrffed ar sgrin, ac mae’n wir i’r un egni gael ei drawsblannu yma i’r llwyfan.\nYn fy marn bach i, byddai’n ddifyrach byth pe byddai’r criw wedi oedi ag Abram Wood i weld beth fyddai gan Welsh Gothic i gynnig i’r byd.\nDim ond un sioe wirioneddol sâl wnes i brofi eleni, a set standup Lloyd Langford o Faglan oedd hwnnw.\nFe droediodd y llwyfan wedi’i wisgo fel banana; i fod yn deg, mae’r ffaith na soniodd e’r un gair am hyn yn ychwanegu at ei atyniad.\nMae e’n diddanwr sydd wedi cydweithio â mawrion cyfoes Cymreig- Rhod Gilbert, Elis James yn eu plith – roedd gen i ddisgwyliadau go uchel ar gyfer Langford, ond ces fy siomi’n ddirfawr, rhaid dweud.\nFel cynifer o’i gyfoedion, rhwystredigaethau bach bob dydd sy’n mynd â’i fryd ar gyfer sioe sy’n dathlu’r Galoot, neu’r Ynfytyn.\nCychwynwyd yn addawol, gan gyfeirio’n hamddenol braf at y chwerthin mawr a ddaeth o’r stafell drws nesa. Team B oedd y rhain, meddai, ac roedd yn well ganddynt ymateb yn achlysurol – fel arfer ar ganol jôc, yn hytrach nag yn dilyn un o’i punchlines arferol.\nMae’n wir hefyd i’w gynnig ef i herio mawredd mudiad Movember daro deuddeg â’r dorf, ac mae na fwy o synnwyr i’w ymgyrch ef , Bollocktober, wrth godi ymwybyddiaeth o ganser y ceilliau .\nOnd mae’n flin gen i ddweud yr aeth pethau lawr yr allt yn sydyn iawn, wrth i’w set ddatgelu diogi mawr. Roedd yn llawer rhy ddibynnol ar ymateb di-ddim y dorf, a galw c**t ar enwogion benywaidd. Gyda hanner awr i fynd bu’n rhaid i mi benderfynu ar fy strategaeth; aros iddo droi at ei powerpoint i gael gadael yn dawel, ynteu aros tan y diwedd un?\nYn y pendraw, gwnaeth Langford y penderfyniad ar fy rhan wrth ymddiheuro am stori eithriadol o wan am ladd criw o Tutsis yn Rwanda.\n“Mae bywyd yn llawer rhy fyr i hyn” medde fi wrtho cyn cau y drws; wedi mis cyfan o gyflwyno set o’r fath, derbyniodd Langford fy arsylwad yn rhadlon.\nDiolch byth felly am berfformiad ysgubol gan Helen Griffin yn ei sioe un ddynes, Who’s Afraid of Rachel Roberts? (Cwmni Torch Theatre). Mewn cwta awr a chwarter adferwyd fy ffydd yn llwyr yn safon arlwy Gwyl Ymylol Caeredin.\nToc cyn cychwyn ar daith hydref ledled theatrau Cymru, cafodd gynulleidfaoedd rhyngwladol y pleser o brofi cynhyrchiad cwbl drydanol.\nEr y bydd rhai yn cofio Rachel Roberts fel ail wraig Rex Harisson, i nifer fawr roedd hi’n actores Gymreig o fri. Enillodd dair gwobr BAFTA fel prif actores, ac un enwebiad am ei phrif ran yn y clasur kitchen-sink , This Sporting Life (1963).\nTra roedd ei chyfoedion gwrywaidd- Albert Finney, Richard Harris a Richard Burton yn eu plith- yn adnabyddus am eu diota chwedlonol, cysgododd ei halcololiaeth hi ei gyrfa’n llwyr gan chwalu’i bywyd a’i dau briodas yn deilchion.\nDiolch i sgript aml-haenog, gan Helen Griffin a Dave Ainsworth – a chyfarwyddo hynod gadarn Peter Doran, cawn fewnwelediad gwerthfawr i seicoleg bregus y Gymraes.\nCychwynnir â’r actores ynghwsg ar ei soffa wedi noson go hegar ar y lysh. Ymhen dim fe ddeallwn mai dyma’i chyfnod hwyr yn Hollywood, a thra’n ffefryn mawr gyda chyflwynwyr teledu, roedd yn persona non grata gyda’r A-List.\nPendilia’i chymeriad rhwng seren Hollywoodaidd ac ellyll o Lanelli; o’r bwystfil llawn bustl i’r divorcee trist, llawn cywilydd ac edifarhád.\nMae’n rhodd o gymeriad trasicomig i actores Gymreig, a does dim rhyfedd i Helen Griffin ddatblygu sioe yn ei chylch.\nO’i giamocs gwallgo yng nghwmni sêr mwya’r byd- brathu coes Robert Mitchum, halio ci, a gwagio’r QE2, ymysg erchyllderau eraill- hyd at sgyrsiau personol gyda’i gwr a’i seiciatrydd; profwn haenau niferus i’r cymeriad cymhleth hwn, ac eglurhad o fath yn ei pherthynas â’i Mam.\nHoeliwyd fy sylw’n llwyr o’r cychwyn cynta, a ces fy nghyffwrdd i’r byw gan drychineb enbyd ei hanes. Ceisiodd bopeth i goncro’r clefyd mawr ond yn y diwedd roedd yn drech arni hi.\nBethbynnag wnewch chi dros y misoedd nesaf, mynnwch docyn i weld y cynhyrchiad caboledig hwn.\nBydd Who’s Afraid of Rachel Roberts ar daith ledled Cymru yn yr Hydref; Canolfan Gelfyddydau Aberystwyth (Medi 13), Theatr Borough, Y Fenni (Medi 14), Sherman Cymru, Caerdydd (Medi 17-21), Theatr y Grand, Abertawe (Medi 23), Neuadd Dwyfor Pwllheli (Medi 28) , Y Stiwt, Rhosllannerchrugog (Hydref 2) a Theatr y Savoy yn Aberhonddu (Hydref 4).\nCafodd y cofnod ei gyhoeddi yn Adolygiad, Dihangfa o'r Ddinas, Theatr. Gosod Nod Tudalen i'r ddolen barhaol.\nHysbysiad: Adolygiad Theatr: Sue – The Second Coming (Dafydd James & Co.) | Lowri Haf Cooke\nHysbysiad: Adolygiad Theatr: Wonderman (National Theatre Wales a Gagglebabble) | Lowri Haf Cooke


Raymond, Iowa - Wicipedia\n4.226354 km², 4.226353 km²\n277 ±1 metr\nDinas yn Black Hawk County, yn nhalaith Iowa, Unol Daleithiau America yw Raymond, Iowa.\nMae ganddi arwynebedd o 4.226354 cilometr sgwâr, 4.226353 cilometr sgwâr (1 Ebrill 2010) ac ar ei huchaf mae'n 277 metr yn uwch na lefel y môr. Yn ôl cyfrifiad y wlad, poblogaeth y dref yw: 788 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Raymond, Iowa\nCeir nifer o bobl nodedig a anwyd yn Raymond, gan gynnwys:\nWedi dod o "https://cy.wikipedia.org/w/index.php?title=Raymond,_Iowa&oldid=10121530"\nNewidiwyd y dudalen hon ddiwethaf ar 12 Ebrill 2020, am 10:36.


Un o raddedigion MA Addysg Awyr Agored yn canmol PCYDDS am ei brofiad fel myfyriwr\nYn ôl Tim Howell, un o raddedigion MA Addysg Awyr Agored, gwnaeth profiad myfyrwyr Prifysgol Cymru Y Drindod Dewi Sant (PCYDDS) ei helpu i lansio ei lwybr gyrfa drwy roi iddo’r sgiliau, y wybodaeth a’r arbenigedd i lwyddo.\nGan fod gyda Tim gefndir mewn gwaith ieuenctid, roedd am ddod o hyd i raglen MA addas a fyddai’n agor drysau iddo. Roedd yn hyderus ei fod wedi darganfod y rhaglen iawn ym Mhrifysgol Cymru Y Drindod Dewi Sant ac meddai fod y profiad wedi bod yn llawer gwell na’i ddisgwyliadau uchel.\nMeddai: “Nid dim ond academyddion a darlithwyr medrus dros ben yw’r tîm addysgu; mae ganddynt broffiliau ymchwil a chyhoeddi rhyngwladol. Mae sut mae’r rhaglen yn cael ei rhedeg yn galluogi dysgu dilys oddi wrth garfan o gymheiriaid ledled y byd ac yn cynnig llawer o gyfleoedd i ddysgu oddi wrth ei gilydd.\n“Mae myfyrwyr yn byw ac yn dysgu ar sail gwerthoedd dysgu drwy brofiad, a rhoddwyd digon o gyfleoedd o fewn y rhaglen i brofi amrywiaeth o weithgareddau. Roedd y rhain i gyd wedi’u halinio â chyrchnodau dysgu’r cwrs yn hytrach na bod yn ‘rhywbeth ychwanegol er mwyn difyrru’, gan roi bywyd i’r cyd-destun Cymreig a hefyd i gynnwys ymchwil-seiliedig y rhaglen.\n“Roedd hefyd cyfleoedd pellach ar gael i’r sawl a oedd yn fyfyrwyr amser llawn / ar gampws i weithio tuag at ennill cymwysterau NGB a chael profiad eang o ddiwydiant.”\nYm marn Tim, roedd yr ymagwedd at ei siwrnai ddysgu, a oedd yn canolbwyntio ar unigolion, yn hanfodol. Cafodd addasiadau eu gwneud ar gyfer dysgu o bell hyd yn oed cyn i Covid ddigwydd, ar gyfer y myfyrwyr hynny oedd eu hangen.\nMeddai: “Gwnaeth hyn olygu cynnal tiwtorialau un ac un ar-lein yn rheolaidd er mwyn trafod darllen ac asesiadau, a gwnaeth hyn, o’m safbwynt i, roi lefel o gymorth ac ymgysylltu academaidd o safon eithriadol o uchel, o ran maint ac ansawdd.”\nYn ôl Tim, gwnaeth campws llai arwain at brofiad llawer mwy personol, ac fe ychwanegodd fod y gwasanaethau, megis y Gofrestrfa, TG a thimau’r Llyfrgell bob amser wrth law i helpu a chefnogi myfyrwyr.\nWrth edrych yn ôl ar ei amser ym Mhrifysgol Cymru Y Drindod Dewi Sant, meddai Tim: “ Ni allaf siarad yn uwch am y rhaglen hon, PCYDDS, na’r tîm yng Nghaerfyrddin a arweinir gan Dr Andy Williams, ac rwy’n argymell y rhaglen yn fawr i unrhyw un sy’n frwdfrydig dros ddysgu awyr agored a thrwy brofiad fel arf ar gyfer datblygiad personol mewn unrhyw gyd-destun.”\nMeddai’r darlithydd Dr Andy Williams: “Mae cyffroadau ar draws y byd o ganlyniad i Coronafeirws wedi ein hachosi ni i roi pwyslais cryf ar bwysigrwydd hanfodol natur a mannau awyr agored o ran iechyd a llesiant pobl.\n“Mae rhaglen MA Addysg Awyr Agored PCYDDS yn cydnabod nad lle i ymarfer sgiliau a gwella perfformiadau personol yn unig yw’r awyr agored, ond mae’n nodwedd allweddol o fywyd bob dydd y mae angen i ni gysylltu â hi mewn llawer o wahanol ffyrdd, mannau ac eiliadau yn ddyddiol ac yn wythnosol yn hytrach na dim ond yn ystod ymweliadau unigol (er gwaethaf y ffaith eu bod nhw hefyd yn bwysig a dylem eu croesawu).\n“O’r persbectif hwn, mae’r cwrs yn mabwysiadu ymagwedd at yr awyr agored o lesiant er mwyn deall y theori a’r cymhelliant sy’n tanategu ein diddordeb mewn profiadau sy’n canolbwyntio ar natur, yn ogystal â’r ymchwil a’r llenyddiaeth sy’n hysbysu polisi ac arfer gorau’r sector cyhoeddus mewn lleoliadau cymunedol lleol. Mae’r cwrs yn mabwysiadu dull dysgu cyfunol sy’n cefnogi dysgu rhan amser ac mae wedi’i gynllunio i fod yn gyfleus o ran anghenion a chyfrifoldebau dysgwyr ôl-raddedig.”


The Living Daylights - Wicipedia\nPerfformiwr y thema\n30 Mehefin 1987, DU\n31 Gorffennaf 1987, UDA\nThe Living Daylights (1987) yw'r pymthegfed ffilm yng nghyfres James Bond a'r ffilm gyntaf i serennu Timothy Dalton fel yr asiant cudd MI6 ffuglennol, James Bond. Daw teitl y ffilm o stori fer Ian Fleming "The Living Daylights."\nMae dechreuad y ffilm yn debyg i stori fer lle mae Bond yn gorfod gweithio fel gwrth-saetwr cudd er mwyn amddiffyn enciliwr o'r Undeb Sofietaidd. Dechreua'r ffilm gyda Bond ym ymchwilio i mewn i nifer o farwolaethau asiantau MI6. Mae'r enciliwr Sofietaidd, Georgi Koskov yn ei hysbysu fod y Cadfridog Pushkin, pennaeth y KGB yn lladd ysbiwyr Gorllewinol. Pan mae'n ymddangos fod Koskov yn cael ei gipio gan y Sofietiaid, dilyna Bond ef ledled Ewrop, Moroco ac Affganistan.\nCynhyrchwyd y ffilm gan Albert R. Broccoli, ei lys-fab Michael G. Wilson a'i ferch Barbara Broccoli. Cafodd The Living Daylights feirniadaethau cadarnhaol iawn yn ogystal â bod yn llwyddiant ariannol, gan gymryd $191.2 miliwn yn fyd-eang.\nDyma oedd y ffilm olaf hefyd i fod yn seiliedig ar stori gan Ian Fleming tan Casino Royale (2006), 19 mlynedd yn ddiweddarach.\nFfilmiau James Bond\n"Casino Royale" (pennod Climax!)\nEginyn erthygl sydd uchod am ffilm ysbïo. Gallwch helpu Wicipedia drwy ychwanegu ato.\nWedi dod o "https://cy.wikipedia.org/w/index.php?title=The_Living_Daylights&oldid=11037886"\nEgin ffilmiau ysbïo\nFfilmiau United Artists\nNewidiwyd y dudalen hon ddiwethaf ar 28 Mawrth 2022, am 11:30.


Grŵp Sgowtiaid 1af Porthaethwy yn Ennill Cefnogaeth Treftadaeth y Loteri | Cymru'n Cofio – Wales Remembers\nNewyddion>Arall>Grŵp Sgowtiaid 1af Porthaethwy yn Ennill Cefnogaeth Treftadaeth y Loteri\nGrŵp Sgowtiaid 1af Porthaethwy yn Ennill Cefnogaeth Treftadaeth y Loteri\nMae Grŵp Sgowtiaid 1af Porthaethwy wedi derbyn £ 21,900 gan Gronfa Dreftadaeth y Loteri (CDL) ar gyfer prosiect heriol i archwilio rôl Sgowtiaid Eryri ac Ynys Môn yn ystod y Rhyfel Byd Cyntaf. Bydd y Sgowtiaid Anturus sydd rhwng 14 i 18 mlwydd oed, yn gweithio mewn partneriaeth gyda Threftadaeth Menai ar Brosiect Canmlwyddiant y Rhyfel Byd Cyntaf ‘Gwreiddiau Ifanc’.\n“Cafodd ein Grŵp Sgowtiaid ei sefydlu ym 1909, er ei fod ar gau dros dro yn 1916 gan fod Meistr y Sgowtiaid wedi mynd i ryfel. Rydym yn sefyll ar ysgwyddau cewri, a 100 mlynedd yn ddiweddarach, nawr yw’r amser i ddysgu am ein treftadaeth” meddai Stephen Mudge, Arweinydd y Prosiect ac Arweinydd Sgowtiaid Anturus, Grŵp Sgowtiaid 1af Porthaethwy.\nPwrpas Cymdeithas y Sgowtiaid yw i ymgysylltu a chefnogi pobl ifanc yn eu datblygiad personol, a’u galluogi i wneud cyfraniad cadarnhaol i gymdeithas. Mae Grŵp Porthaethwy yn grŵp bywiog ac anturiaethus gyda 20 o Sgowtiaid Anturus yn rhan o 90 aelod ar draws ystod oedran 6 i 18 mlwydd oed. Maent yn cael eu cefnogi gan dîm ymroddedig o wirfoddolwyr sy’n eu cynorthwyo i gyflawni rhaglen lawn o weithgareddau mentrus y Sgowtiaid.\nWrth sôn am y wobr, dywedodd Ben Quinney, Sgowt 14-mlwydd-oed,: “Roedd yn ddiddorol darganfod bod John Fox Russell, un o Sgowtiaid Sir Fôn o Gaergybi, wedi derbyn y Groes Victoria yn y Rhyfel Byd Cyntaf ond ymddengys nad yw’r Archifau Sgowtiaid Cenedlaethol yn ymwybodol o hyn eto. Byddwn yn dysgu llawer mwy am hanes a threftadaeth y gymuned Sgowtiaid bron i 100 mlynedd yn ôl. Mae’n wych meddwl y bydd cenedlaethau o Sgowtiaid i’r dyfodol yn elwa ar ein gwaith ymchwil a’n darganfyddiadau oherwydd cefnogaeth Cronfa Dreftadaeth y Loteri. ”\nWrth esbonio pwysigrwydd y dyfarniad, dywedodd Richard Bellamy, Pennaeth Cronfa Dreftadaeth y Loteri yng Nhymru: “Rydym yn awyddus i gynorthwyo cymaint o gymunedau a phobl ag sy’n bosibl ar draws Cymru i gofio’r Rhyfel Byd Cyntaf ac i gydnabod yr effaith hir-barhaol a gafodd y gwrthdaro ar ein cymunedau. Mae’n arbennig o bwysig i bobl ifanc ddysgu am eu gorffennol ac i fod yn ddiolchgar am arian chwaraewyr y Loteri. Mae grŵp y Sgowtiaid yma yn cael cyfle i gyflwyno eu prosiect treftadaeth eu hunain, gan ddatblygu ystod o sgiliau newydd a rhannu’r hanes bwysig o’r modd y cafodd y Rhyfel Byd Cyntaf effaith ar eu grŵp Sgowtiaid yn eu hardal leol.”\nBydd y prosiect yn cael ei gyflwyno yn Gymraeg ac yn Saesneg a bydd yn cynnwys datblygu sgiliau ymchwil, cofnodi canfyddiadau, adeiladu archif, ffotograffiaeth, fideograffeg, creu arddangosfeydd a defnyddio cyfryngau cymdeithasol i rannu gwybodaeth. Gan weithio gyda Treftadaeth Menai, Archifwyr Ardal Sgowtiaid lleol, haneswyr lleol, Gwasanaeth Archifau Ynys Môn, Amgueddfa Genedlaethol Cymru a Chasgliad Treftadaeth Cymdeithas y Sgowtiaid, mae nifer o anturiaethau ymchwil wedi eu cynllunio. Bydd y Sgowtiaid hefyd yn gweithio tuag at nifer o wahanol fathodynnau o fewn y rhaglen bathodyn Sgowtiaid a bydd y prosiect yn cyfrannu tuag at Wobr y Frenhines Sgowtiaid a Gwobr Dug Caeredin.\nAm fwy o wybodaeth, i ymuno gyda’r Sgowtiaid, gwirfoddoli neu i gynnig cymorth, cysylltwch â Jo Quinney, Arweinydd Grŵp y Sgowtiaid, drwy e-bostio scouts@qmpr.co.uk.\nLlun: Sgowtiaid ym Mhorthaethwy 15fed o Fehefin\nSgowtiaid 1af Porthaethwy ar Bont Menai\n(De i’r Chwith) Niall, Davey, Jack Q, Jack B, Lucy, Stephen, Harry, Emma Iona a Ben


Llyfrgell Owen Phrasebank - digwydd\nMae hyn wedi digwydd i mi cyn hyn.\nMae'r un peth yn digwydd ymhlith gwareiddiadau bach.\nDylai ysgolion, felly: * fonitro'r mathau o ddarllen sydd yn digwydd ar draws y gwahanol bynciau,\nSylweddolodd Louis fod rhywbeth wedi digwydd ynglŷn â'r cŵn.\nMae'n rhyfedd, beth all digwydd tra bod chi'n golchi'r llestri.\nMae yna bethau rhyfedd wedi digwydd i bobol ar y ffordd.\nErbyn hyn yr oedd penodi esgobion yn digwydd yn ôl cynllun newydd.\nDyw pethe fel hynny ddim yn digwydd yn amal iawn y dyddie yma.\nFelly mewn ffordd roedd o'n benderfyniad hollol bragmatig, ond fel mae'n digwydd mae o'n bendant yn rhywbeth yr ydw i'n cael cic ohono fo, felly mae o'n gweddu i'r dim.\nGadewir y mwynau yn y graig dawdd ar ol pan fydd anweddu'n digwydd,ac y mae crisialau'n datblygu.\nFel arfer y mae dau beth yn digwydd.\nMae hyn yn digwydd tua diwedd Mehefin.\nRoedd yna gyfnodau pan oedd rhywun yn meddwl, fel Cristion, pam fod hyn yn digwydd.\nRoedd �yr David Lewis yn digwydd bod yno y diwrnod hwnnw, g�r ifanc oedd yn aros ar ei wyliau gyda'i dadcu a'i famgu.\nRhain ydi'r bobol na wyddoch chi byth be sy'n digwydd y tu ôl i'r masgiau sy'n cuddio'u hwynebau.\nRoedd yn dda iddi na wyddai beth oedd yn digwydd yr ochr arall i'r Bannau.\nMae promanadio diddiwedd yn digwydd ar hyd yr ale.\nYn wir, dyna oedd wedi digwydd a chafodd lawdriniaeth frys y noson honno.